Forside > Sumer\nDen sumeriske kultur er opkaldt efter Sumer, som er navnet på et rige, der blev grundlagt i den sydlige del af Mesopotamien, og hvis folks oprindelse er uvis. De første vidnesbyrd om sumerisk kultur: stenredskaber og -våben og bemalet keramik viser sig henimod slutningen af 5. årtusind f. Kr. (Ubald-fasen). Den historiske tid begynder omkring 3500 f. Kr., hvor man har smukt udskårne cylindersegl og lertavler med en billedskrift, som er forløberen for kileskriften. Arkitekturen er kendtegnet af store komplekser af paladser. templer og "ziggurater", høje etagebyggede tårne, opbygget af soltørrede eller brændte lersten. Udgravninger i dette område har vist sig meget frugtbare:\nI Ubaid er der foruden beboelseshuse (hytter af siv og tørret dynd) fundet ruinerne af et tempel bygget omkr. 3000 f. Kr., træsøjler belagt med hamret kobber eller mosaikker i rødt, sort eller hvidt. forskellige kobberfigurer. der forestiller hjorte, løver eller tyre, og keramik med geometrisk dekoration.\nI Ur, som fra 2300-2100 var rigets hovedstad, har kongegravene givet et rigt udbytte af guld- og sølvsager, terracotta-statuetter, aftryk af cylindersegl, harper og endog tohjulede vogne begravet med deres hesteforspand. Over disse gravhvælvinger rejste der sig et lerstenstempel anvendt til begravelsesritualer. Andre vigtige bygninger stammer fra perioden opkaldt efter Ur-Nammu, den konge som forenede rigerne Akkad og Sumer, og som var en stor bygherre. Han opførte templerne til måneguden Nannar og dennes hustru Ningal, et palads og en imponerende ziggurat, hvis første platform består endnu og rejser sig 20 m over jorden. Igennem århundreder dominerede Ur hele områdets religiøse liv.\nI Uruk (den bibelske by Erech) findes et kompleks af templer og paladser og en ziggurat, ligeledes opført af Ur-Nammu.\nI Lagash begyndte den ny-sumeriske periode under Gudeas regeringstid. Det var en blomstringstid for. alle kunstarter, men måske især for skulpturen. Gudea er fra sine indskrifter (på lertavler) og fra billeder en af de bedst kendte sumeriske herskere. (En berømt statue af Gudea findes på Glyptoteket i København).\nAndre pladser som Nippur, Kish, Isin, etc. fortjener også at nævnes. Den sumeriske kultur, der er lige så gammel som den ægyptiske, var forløber for den babyloniske kultur. der nåede et så højt niveau under Hammurabi og hans efterfølgeres herredømme, og som har haft betydelig indflydelse på den assyriske kunst.\nForrige: Sumach Næste: sumerisk kunst


Plejehjem mangler varme hænder: Det er rigtig, rigtig svært at få sosu-assistenter | dbrs.dk\nDet bliver i fremtiden sværere at finde sosu'er, da der kommer flere ældre. Arkivfoto: Morten Pape\nMangel på kompetent personale gnaver i sundhedssektoren, og det bliver værre i fremtiden. Derfor holder Det Regionale Arbejdsmarkedsråd Vestjylland workshop for at komme på forkant med udviklingen.\n17 okt. 2019 kl. 18:11\nRingkøbing-Skjern: Det ser helt skævt ud i fremtiden. Der kommer til at være flere og flere rynkede ansigter, men der kommer til at mangle varme hænder. For mens folk lever længere, er det vanskeligt at skaffe social- og sundhedspersonale i Vestjylland.\nBeregninger fra Styrelsen for Arbejdsmarked og Rekruttering viser, at mere end hver tredje sosu-assistentstilling i de vestjyske kommuner, der blev slået op i foråret 2019, stadig ikke er blevet besat.\nKnap så slemt ser det ud med sosu-hjælpere, hvor knap hver 10. stilling endnu ikke er besat.\nAt det er svært at skaffe den fornødne arbejdskraft, kender leder på Fjordglimt Ældrecenter i Hvide Sande Kirstine Plesner alt til. Lige nu har hun to ledige stillinger, som skal besættes.\n- Det er ikke så nemt at finde medarbejdere. Det er rigtig, rigtig svært at få sosu-assistenter. Det er lidt nemmere med sosu-hjælpere, men der er stadig ikke ret mange af dem, siger lederen af Fjordglimt.\nDe stillinger, som ældrecentret i Hvide Sande søger, er to af i alt 11 ledige sosu-stillinger i kommunen lige nu. Kommunens har omkring 500 sosu-medarbejdere.\nPå Fjordglimt er man nødt til at trække folk til langvejs fra:\n- Nogle af de medarbejdere, vi har, kører langt for at komme hertil; de kommer fra Ulfborg, Bøvling, Ringkøbing, Ølgod og længere sydfra, siger Kirstine Plesner, der dog regner med at kunne besætte de to nuværende ledige stillinger.\nSamles til workshop\nDe manglende sosu-medarbejdere er blot situationen lige nu. I fremtiden bliver der brug for endnu flere varme hænder; dels fordi der bliver flere ældre, dels fordi mange sosu’er er på vej på efterløn eller pension.\nFor at imødegå den udvikling holder Det Regionale Arbejdsmarkedsråd Vestjylland onsdag 23. oktober workshop for kommuner, uddannelsesinstitutioner og beskæftigelsesaktører i Herning Messecenter.\nFremtiden er nemlig ikke for lys, hvis der ikke gøres noget.\nRette kompetencer er vigtige\n- Der kommer til at mangle kvalificeret arbejdskraft. Vi betragter det som et meget betydningsfuldt arbejde, hvor det at have de rette kompetencer er utrolig vigtigt. Man kan sagtens få nogle til bare at være der, men det er ikke det samme som af få nogle til at levere den service, der er brug for, siger formand for Det Regionale Arbejdsmarkedsråd Vestjylland, John Hermansen.\nPå workshoppen skal de cirka 60 deltagere se på, hvordan man får tiltrukket flere til sosu-uddannelserne, samt hvordan man fastholder dem på uddannelserne, og hvilke kompetencer, der er brug for i faget.\nSosu skal give status\nSamtidig vil man gerne hæve anseelsen af at være social- og sundhedmedarbejder:\n- Nogle betragter det som lavstatus, og noget man altid kan blive, hvis man ikke kan blive andet. Sådan er verden ikke mere; der skal kvalifikationer til for at blive sosu, siger John Hermansen.\n- Det var samme problemstillig på erhvervskolerne tidligere, men her er man ved at få ændret den opfattelse. Nu er det ved at få status i samfundet at være smed eller tømrer. Den status skal det også give at være sosu, siger formanden.


Kære læser - tak for din opbakning | Herning Folkeblad\nDebat Herning coronavirus\nKære læser - tak for din opbakning\n21. marts 2020, 07.01\nKære læser! Tak!\nTak, fordi du læser Herning Folkeblad og vores nyhedssite herningfolkeblad.dk. Også i disse alvorlige tider, hvor informationsbehovet vel næppe nogensinde har været større.\nTak, fordi du bruger dit lokale medie til at holde dig opdateret på corona-situationen og konsekvenserne; også lokalt.\nTak, fordi du også læser og efterspørger de historier i din lokale avis, som handler om andet end corona-virus og -smitte. Den slags historier har vi vist alle brug for at læse i denne tid, så dem arbejder redaktionen også på at få hjem til dig.\nHerning Folkeblad bliver af nogle brugere på gratis sociale medier kritiseret for, at noget af vores corona-relaterede indhold er forbeholdt dig, som betaler for et abonnement.\nKritikerne mener, at vi bør og skal levere al corona-indhold gratis til alle. Nogle beskylder os for at ville tjene penge på corona-krisen, fordi vi ikke leverer alt gratis. Mens andre endda kalder os grådige.\nNu er det jo sådan, at hvis man gør sig den ulejlighed at gå ind på herningfolkeblad.dk, vil man opleve, at al information af kritisk karakter og artikler af almen væsentlighed for offentligheden om corona og covid-19, udviklingen i smittetal og i restriktioner kan læses gratis af alle.\nDet samme kan artikler om tiltag, aflysninger, vigtige oplysninger og udmeldinger fra offentlige myndigheder og virksomheder - samt nyhedstelegrammer om situationen og udviklingen i ind- og udland.\nDesuden leverer Herning Folkeblads redaktion dagligt overblik over vores seneste corona-relaterede artikler. Som alle brugere på herningfolkeblad.dk kan læse i forkortet version.\nØvrigt uddybende lokalindhold og interviews er for abonnenterne, som er med til at betale for, at vi har medarbejdere, der kan lave journalistik om emnet. Og som med rette bør kunne forvente, at vi leverer mest til dem, der betaler for vores indhold.\nVil andre gerne læse med, kan man i øvrigt som ikke-abonnent tilmelde sig via plus.herningfolkeblad.dk og få 30 dages prøveperiode med gratis adgang til al indhold.\nI det hele taget er den der kritik om, at vi bare vil tjene penge på corona-krisen, så langt fra sandheden som noget kan komme.\nFakta er desværre, at vi i Mediehusene Midtjylland, som blandt andet udgiver Herning Folkeblad og Midtjyllands Avis, taber tocifrede millionindtægter på den her krise.\nIkke fordi læserne eller abonnenterne springer fra, for ikke mindst i denne tid har de et stort behov for nyheder og for at følge mest muligt med i det, der sker. Men fordi landet er lukket ned, er annoncørernes forretninger, arrangementer, møder og andet blevet lukket, aflyst eller udskudt. Mange har derfor ikke noget at annoncere med.\nSådan er situationen for alle privatejede, danske mediehuse.\nSe blot på vores kolleger i Jysk Fynske Medier. De estimerer et tab på 125-150 millioner kroner på grund af corona-krisen.\nOg vores kolleger på Lolland-Falsters Folketidende har forleden meldt ud, at en langvarig corona-krise helt kan true den næsten 150 år gamle avis på eksistensen.\nSå alvorlig er situationen ikke for Herning Folkeblad. Men den er ret alvorlig.\nMen vores medarbejdere kæmper hver eneste dag ufortrødent videre for at bringe læserne historier om det lokale liv og seneste nyt om den lokale corona-situation. De fleste sidder hjemme, og under mildest talt anderledes arbejdsbetingelser får vi hver eneste dag en avis og et nyhedssite på gaden, fyldt med interessant indhold og nyheder.\nEndnu engang tak til dig, kære læser. Fordi du bakker op om dit lokale medie, så vi kan blive ved med at levere dig lokale nyheder og indhold. Også i krisesituationer.\nStandpunkt: De bedste ønsker for Jyllands Park Zoo\nGlade københavnere giver en kasse øl på Gadespejlet\nUgen på tryk: Uartig behandling af en hel branche\nForum Søndag: Herning Folkeblad præsenterer nyt digitalt søndags-univers


Foto: Kim Nielsen, Ritzau Foto.\nTrods kædedannelse i tandlægebranchen er der ikke tegn på monopoldannelse til skade for pris og kvalitet\n23. AUG 2017 6.32\nSundhedsminister Ellen Trane Nørby (V) ser ikke umiddelbart tegn på, at opkøb og kædedannelser indenfor dansk tandpleje er til skade for forbrugerne. Det oplyste hun tirsdag i et samråd med Folketingets sundheds- og ældreudvalg.\nHer forklarede sundhedsminister at hun tager udviklingen alvorligt og har sat gang i et arbejde for at afklare, om de nye kæder overholder reglerne i lovgivningen og tandlægeoverenskomsten. Men altså indtil videre uden at se faretegn.\nHun mener heller ikke, at opkøbene vil skade muligheden for at komme til tandlægen i yderområder. På tandlægeområdet er der nemlig ikke samme problem med rekruttering, som man eksempelvis ser blandt læger, siger hun.\nEllen Trane Nørby har bedt Danske Regioner og Tandlægeforeningen om deres vurdering af, om reglerne på området er overholdt. Styrelsen for Patientsikkerhed er samtidig blevet bedt om at være ekstra opmærksomme på tandlægepraksis, der bliver en del af en kæde.\nNår redegørelserne foreligger, vil sundhedsministeren sammen med parterne vurderer, om der er behov for justeringer på området.


Bella i Mallorca til Bedste Pris-garanti | Agoda.com\nVIA BÈLGICA Nº7, Alcudia, Mallorca, Spanien, 07400\nFor rejsende der gerne vil opleve synet og lyden af Playa de Muro, så er Bella det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Faciliteterne og servicen på Bella sikrer gæster et behageligt ophold. Dette hotel tilbyder talrige faciliteter på stedet, som vil glæde selv den mest kvalitetsbevidste gæst. Som en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda boblebadekar, skrivebord, ventilator, fjernsyn, satellit-/kabel-tv, der vil glæde selv den mest kvalitetsbevidste gæst. I løbet af dagen kan du nyde den afslappende atmosfære i have. Med sit tilbud om et afslappende og problemfrit ophold hver gang er Bella det kloge valg for rejsende til Playa de Muro.\nDu bedes give Bella besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Ved ankomst opkræves et skadesdepositum på 300 EUR. Depositummet er fuldt refunderbart ved udtjekning, såfremt der ikke findes skader ved inspektion af værelset.


Chanel Vintage Tasker | De mest populære vintage Chanel styles\nHvis man elsker fransk mode, kan man ikke modstå vintage Chanel, da det ikoniske mærke løfter enhver garderobe til helt nye højder. En Chanel taske udstråler den samme form for fashion forwardness som Coco selv besad, og er et stolt symbol på den frigørelse, der forbindes med Chanels designs. Chanel anvendte elementer fra herretøj for at transformere kvindemode, men alligevel formåede hun at beskytte den solide femininitet, der fortsat ses i Chanel tasker i dag.\nBlack Fabric Chanel Tote\nBurgundy Suede Chanel Handbag\nBlue Leather Chanel Timeless\nOrange Rubber Chanel Handbag\nSilver Leather Chanel Shoulder Bag\nBlack Canvas Chanel Chocolate Bar\nBlue Fabric Chanel Timeless\nWhite Leather Chanel Chocolate Bar\nBeige Wool Chanel Handbag\nGreen Polyester Chanel Handbag\nRed Polyester Chanel Handbag\nPurple Silk Chanel Shoulder Bag\nMere om Chanel Bags\nFlere signaturelementer gør Chanel tasker let genkendelige og øger appellen som statussymboler. Den markante diagonale quiltning, der findes på klassiske Chanel tasker, tilføjer en struktureret geometrisk æstetik og viser materialernes kvalitet. Denne type topsting fremhæves ofte ved hjælp af materialer som patenteret læder, der subtilt understreger den mesterlige udførelse af motivet. Strukturerede Chanel håndtasker forbliver de fortrukne modeller for fans af traditionel Chanel quiltning - selvom teknikken også egner sig godt til større totes eller weekendtasker.\nChanel tasker er også kendt for brugen af ankerkæder, sommetider med indvævet materiale, men oftest uden, hvilket også står i i skøn kontrast til det bløde stof på selve tasken. En Chanel crossbody bærer dette stærke særpræg perfekt, da brugen af kæder på stroppen tilføjer vægt og en luksuriøs fornemmelse til taskens overordnede udstråling. Kæderne benyttes ofte dobbelt, når de anvendes som taskestropper, hvilket giver bæreren mulighed for både at bære tasken på armen og på skulderen – de er altså både praktiske og æstetisk appellerende.\nSignatur dobbelt-C logoet findes på næsten alle Chanel håndtasker og kommer i mange fortolkninger inspireret af de overdådige og sommetider overdrevne smykker, som Coco Chanel elskede. Iøjnefaldende, men aldrig pralende har logoet et slankt, moderne look som omdrejningspunktet på en simpel læder clutch. Det kan også blive placeret som et krystalindbygget vedhæng fra håndtagene på Chanel tasker.\nChanel er ikke bange for uortodokse tryk og kommer altid op med nye måder at integrere nye materialer i deres kollektioner. Fra tweed, der blev berømt fra Chanels ikoniske jakker til nylontasker, der er lavet for at efterligne puff-jakker til mærkets geometriske Kaleidoscope-tryk – Chanel bruger dristigt forskellige tryk og tekstiler for at give kunderne mulighed for at vælge en taske som passer til deres personlige stil. Chanel tasker er det perfekte tilbehør til at tilføje farve eller en dragende struktur til et outfit.\nEnhver Chanel-elsker forstår glæden ved at finde en Chanel crossbody, der føles helt perfekt på skulderen eller en clutch som fuldender dit aften outfit. Når det kommer til visuel påvirkning og kvalitet af couture, er det næsten umuligt at matche de fantastiske kreationer, Chanel tasker har budt på gennem tiden.\nVintage tasker er for alle\nDisse vintage tasker er kærligt brugt af en anden, og de er nu klar til at give dig den samme glæde. Vores brugte vintage tasker har den elegante patina, som tiden medfører. Den tidløse stil på disse tasker løfter hvert outfit, du kombinerer dem med. Uanset om din stil er klassisk elegant, boheme chic, funky og eklektisk eller traditionelt vintage - der findes en vintage designertaske som passer perfekt til din personlige stil.\nHos The Vintage Bar oplever vi den samme begejstring, hver gang vi finder en sjælden, dyrebar vintage taske, der er perfekt til vores kunder. For os handler det udelukkende om taskerne.


En masse online shops udlover nu til dags en lang række forskellige billige leveringsløsninger til lavalampe. Den mest moderne er i dag levering til en pakkeshop, fordi du på den måde nemt kan hente bestillingen når der er mulighed for det. Fragtmuligheden er altså ualmindeligt problemfri, samt i mange tilfælde derudover den billigste leveringsmetode.\nDu kunne lige så vel planlægge at få ordren leveret til din lejlighed eller hus eller ud til din arbejdsplads. Leveringsmetoden er mange gange en anelse mindre billig, men samtidig særligt praktisk ved køb af lavalampe online. Den mest betalelige mulighed for fragt er dog selv at hente varerne, som jo er betinget af at du fysisk befinder dig nærved online shoppens byggecenter, eksempelvis Jem og Fix, Silvan, Bauhaus eller Harald Nyborg.\nAntal dages levering på lavalampe er ualmindeligt væsentlig når du mangler ordren inden for kort tid, så i det øjemed er det skam essentielt at vi dobbelttjekker det anslåede leveringstidspunkt for lavalampe. Adskillige online outlets – herunder Jem og Fix, Harald Nyborg, Silvan og Bauhaus – reklamerer med billig levering på næstkommende hverdag på massevis af produkter online, som trods alt regnes ud fra at bestillingen fuldbyrdes før et aftalt klokkeslæt, med hensynstagen til at de kan nå at få produktet på posthuset forud for at de logistikansatte drager hjemad.\nFlere internet varehuse garanterer levering uden gebyr på lavalampe online, men undertiden afkræver det at du aftager for et fastsat beløb. Som alternativ skulle man gribe den billigste fragtmulighed, der tit vil blive at få fragtmanden til at køre din ordre til et afhentningssted.\nEn masse netbutikker frembyder klik-og-hent hvor du bestiller billig lavalampe online men afhenter i butikken. Fx XL-Byg, Davidsen, Jem og Fix, Stark, Harald Nyborg, 10-4, Silvan, Bauhaus og Bygma. De foreslår blandt andet click-and-collect på lavalampe i følgende byer:\nHaslev, Virum, Solrød Strand, Skive, Svendborg, Lyngby, Nærum, Brøndby, Ballerup, Kolding, Lystrup, Ishøj, Rudersdal, Hørsholm, Horsens, Nørresundby, Charlottenlund, Hedensted, Aarhus, Kokkedal, Randers, Helsingør, Hobro, Aabenraa, Odense, Lillerød, Skanderborg, Herning, Holbæk, Vanløse, Allerød, Struer, Hedehusene, København, Fredericia, Dragør, Birkerød, Kalundborg, Middelfart, Varde, Køge, Valby, Hvidovre, Hjørring, Ringsted, Albertslund, Nyborg, Vordingborg, Viborg, Stenløse, Thisted, Rødovre, Ikast, Esbjerg, Gentofte, Næstved, Sønderborg, Brabrand, Ølstykke, Jyllinge, Nakskov, Brønshøj, Aalborg, Holstebro, Tårnby, Frederikssund, Vallensbæk, Søborg, Farum, Hillerød, Greve, Nykøbing Falster, Herlev, Værløse, Tilst, Slagelse, Frederiksberg, Roskilde, Gladsaxe, Frederikshavn, Frederiksværk, Korsør, Højbjerg, Brønderslev, Odder, Haderslev, Silkeborg, Risskov, Rønne, Glostrup, Åbyhøj, Vejle, Taastrup, og Grenaa, .\nAfhentning for lavalampe er tilgængeligt i samtlige områder af Danmark: Sjælland (Lolland, Falster, Østsjælland, Vestsjælland, Nordsjælland, Hovedstaden, Sydsjælland, Midtsjælland, Bornholm, Amager), Fyn (Sydfyn, Vestfyn, Nordfyn, Østfyn, Midtfyn) og Jylland (Østjylland, Midtjylland, Vestjylland, Syddanmark, Sydjylland, Sønderjylland, Nordjylland).\nNår man kigger i tallene bliver det markant, at online shoppere tit søger blandt andet lavalampe priser og lavalampe online. Vi ser desuden jævnligt internet shoppere søge for eksempel lavalampe tilbud, billig lavalampe og køb lavalampe, foruden de kendte byggekæder som Davidsen, Bygma, Harald Nyborg, Silvan, Bauhaus, XL-Byg, Jem og Fix, 10-4 og Stark.\nDet er efterhånden yderst enkelt for almindelige mennesker at prissammenligne på billige lavalampe online hos diverse netbutikker, og til tak har langt de fleste e-shops fundet det uundgåeligt at formindske udsalgspriserne på lavalampe eftertrykkeligt, og ydermere byde på portofri fragt.\nMen det kan til hver en tid blive fordelagtigt at checke diverse netbutikker efter tilbud og rabatter på lavalampe online forud for at du færdiggør din shopping, således at du er sikker på at skaffe sig den billigste pris. Se ikke bare hos de kendte byggecentre som Jem og Fix, XL-Byg, 10-4, Stark, Davidsen, Silvan, Bygma og Bauhaus.\nDu bør alligevel ikke overse, at såfremt en online butik reklamerer billige lavalampe online for en salgspris som anses for himmelråbende billig, er det mange gange være et kendetegn på en uægte online forretning. Kortbetalinger er dog en del af et reglement, der forsvarer køber overfor uægte e-forhandlere.\nVi foreslår generelt køb med kort eller betalinger med mobilen. Som en alternativ mulighed kan du bruge en billig afbetalingsordning som eksempelvis ViaBill, for så vidt du ønsker at finansiere betalingen af lavalampe over en periode. Dette tilbydes typisk hos nichefokuserede netbutikker, i modsætning til de gængse byggekæder som fx 10-4, Jem og Fix, Bauhaus, Silvan, Bygma, Harald Nyborg, XL-Byg og Stark.\nNår vi ser på statistikkerne bliver det klart, at mennesker typisk søger eksempelvis køb lavalampe og lavalampe tilbud. Foruden dette oplever vi typisk online shoppere søge efter eksempelvis billig lavalampe, lavalampe online og lavalampe priser.\nTrustpilot giver dig en lang række habile genveje til at inspicere en række forhenværende kunders opfattelser og på grund af dette er det fornuftigt, at du besigtiger online forretningens ratings før du færdiggør din shopping med billige lavalampe online.\nFacebook tilbyder ligeledes evigt sikre løsninger til at få et kig ind i online firmaets troværdighed. Desuden ses en række online firmaer hvor man kan publicere en vurdering af købsoplevelsen, som lige så vel kan udnyttes til at vurdere kundetilfredsheden.\nForud for at nogen køber billige lavalampe online i en e-shop behøver de når alt kommer til alt sætte sig ind i e-butikkens betingelser, men det er typisk ikke særlig spændende, i særdeleshed med de store byggemarkeder som Stark, Harald Nyborg, Silvan, XL-Byg, Jem og Fix, Davidsen, Bygma, Bauhaus og 10-4.\nEt nemmere alternativ kunne derfor være at se nærmere på om internet webshoppen er e-mærket medlem, eftersom det typisk er en angivelse af at online webshoppen forsvarer de gældende danske regler, tillige med at online forhandleren en gang i mellem kigges til af fagfolk der kender til lovgivningen.\nDet giver dig chance for at blive assisteret, når du skulle få besvær med din ordre på lavalampe. Dertil støtter vi at man er vidende om de mest basale forhold i forbindelse med købet af lavalampe online, som fx hvilken ombytningsret internet virksomheden tilsikrer.\nPå grund af dette er det på samme måde essesentielt, at man når som helst beholder ens faktura, så man senere kan bevise bestillingen af lavalampe, ligegyldig om man handler hos Jem og Fix, Bauhaus, Davidsen, Bygma, Silvan, Stark, Harald Nyborg, XL-Byg eller 10-4.


GALLERI | thelittledifference\n”Det er en stor fornøjelse at gå på sykursus hos The Little Difference. Det er fantastisk at lære hele syprocessen fra den første mønsterkonstruktion til det sidste finish og derefter at stå med et unikt stykke tøj, som sidder perfekt.\nFor mig er det også et kreativt frirum i hverdagen at lære syhåndværket både med hænderne og med hovedet. Mini er en meget dygtig underviser, som formår både at udvikle sine studerendes færdigheder og skabe en positiv stemning på systuen, så det er hyggeligt og sjovt at lære nyt.\nJeg er også stor tilhænger af hendes tilgang: At tøj skal passe kroppen og ikke omvendt, og at alle kan sy smukt tøj til dem selv og se fantastiske ud.”\nBerit Hinnemann år 2021\nFor et halvt års tid siden var jeg heldig at få plads på et af Minis syhold – og hvilken glæde! Jeg startede på bar bund og sidder nu med to sommerkjoler og en top, der bare passer perfekt – jeg nærmest “bor i dem” her i sommervarmen. Lidt sommertøj til barnebarnet er det også blevet til. Jeg strikker meget, men et naturtalent indenfor syning det er jeg IKKE. Men med Minis professionelle hjælp, store tålmodighed og overbærenhed så går det – der er plads til dumme spørgsmål. Og stemningen er altid god – det er hyggeligt at være på holdet med de andre kursister. Vi følger med i hinandens projekter og får tips og inspiration. Og holdene er små, så Mini når fint rundt at hjælpe alle. Det er en meget stor glæde at få noget brugbart ud af et dejligt stykke stof, og jeg glæder mig til hver gang!\nInge Brun år 2021\nDet er luksus at have et frirum i hverdagen, hvor der er mulighed for at bruge sine kreative sider og skabe tilrettet tøj, som præcis passer til min krop.\nJeg kan i den grad anbefale at gå til syning hos Mini – jeg har lært så meget og er jo også begyndt at bruge mit hjemmesyede tøj 👍😉\nGerda Bengaard år 2021\nMin tid hos The Little Difference har været en rejse. Første destination var et weekend kursus, hvor jeg medbragte silke fra en rejse og med ført hånd fra Mini blev det til en elegant kjole.\nDet er med syning som alt andet, den første kunnen åbnede mine øjne for mere, jeg ønskede at lære. Nu er jeg altså i gang og lader mig inspirere af Minis idérigdom og af de andre kursisters projekter. Rejsens mål er at lave grundmønstre som passer mig. Så småt er jeg begyndt at sy på egen hånd.\nLisbeth Ekstrand år 2021\nJeg glæder mig altid, til jeg skal til syning hos Mini. På forhånd har jeg tænkt over, hvad aftenen skal bruges til, og som oftest har jeg fået syet noget hjemme, på det jeg arbejder med. Det er meget forskelligt, hvad jeg laver, men som regel bruger jeg mine grundmønstre til at konstruere tøj, der passer præcist til mig. Så snakker jeg med Mini om, hvad der mon klæder mig bedst, hvilke syteknikker der skal bruges, og hvordan hele syprocessen kan gribes an. Mini er altid god til at komme med ideer til snitudvikling, hvilket er meget berigende og udviklende for mig og min syning. For mig er syning et frirum, hvor fantasien slippes løs, og det at skabe noget med mine hænder har stor betydning for mig.\nNina Holst år 2021


annoncerer en ny original original e-bog: de 33 modenhedsmærker | mandskabens kunst"\nAnnoncerer en ny AoM Original E-bog: De 33 modenhedsmærker\nNår jeg forklarer andre menneskers kunst af mandighed, beskriver jeg det ofte som et sted, der handler om at vokse op, rettet mod mænd. Dens mission vokser ud af en bevidsthed om, at denne proces med at vokse op ikke er en let opgave. En del af det, der gør det vanskeligt, er at modenhed sjældent defineres, så du ikke ved, hvad du sigter mod, og hvor meget fremskridt du gør mod den horisont.\nTil det formål frigiver vi i dag en ny original e-bog, der søger at overskride endimensionelle billeder af, hvad det vil sige at være voksen, for at vise den mangesidede konstellation af træk, adfærd, handlinger og tankesæt, der dannes dens virkelighed. I denne korte e-bog belyser vi de 33 karakteristika, der udgør denne konstellation af modenhed. Hver kvalitet får et kortfattet resumé, der fungerer som både beskrivelse og refleksion, så du forstår, hvad det er, og hvordan du bedre kan vokse hen imod det og til en blomstrende voksen.\nMens det er svært at vokse op, er det vigtigt for både samfundsmæssig styrke og individuel opfyldelse. Ønsker du at blive på det mindre umodne plan? Eller vil du hellere tage vejen mindre rejst og moden til en mand, der udnytter sit fulde potentiale og har en reel indflydelse på verden?\nTag den sjældnere, mere eventyrlystne vej ved at lære De 33 modenhedsmærker.\nIndholdet af denne nye bog findes ikke noget sted på artofmanliness.com. Den eneste måde at få adgang til det er gennem køb på Amazon (i Kindle-format) eller fra vores butik (i PDF-format) til $ 4,99.\nFor en forhåndsvisning kan du nyde dette gratis uddrag:\nIntroduktion til De 33 modenhedsmærker\nDet vil betyde meget for vores forvirrede og fjendtlige verden, hvis og når overbevisningen begynder at gryde, at de mennesker, vi kalder 'dårlige', er mennesker, vi skal kalde umodne. Denne overbevisning ville bringe os til erkendelsen af, hvad der skal gøres, hvis vores verden skal reddes fra dens mange nederlag. Hovedopgaven i vores kultur er derfor at hjælpe alle mennesker med at vokse op. -Det modne sind af H. A. Overstreet\n”Hidtil i verdenshistorien,” sagde krigsveteranen og psykiateren G.B. Chisholm, 'der har aldrig været nok modne mennesker de rigtige steder.'\nSkønt verdenshistorien har marcheret årtier frem siden midten af det 20. århundrede, da Chisholm gjorde denne iagttagelse, forbliver den lige så sand nu som den gang.\nSå stærkt er tyngdekraften for at forblive barnlig - at forblive komfortabelt indlejret i afhængighed i stedet for at kæmpe for uafhængighed; at svæve i uansvarlighed snarere end at tage ansvar - at mange individer, uanset den historiske alder eller deres kronologiske alder, aldrig undslipper denne kraft. De vokser ind i voksenalderen, men ikke i modenhed.\nAlligevel satses der meget på modningsprocessen, både kollektivt og individuelt.\nI Det modne sind (1949) hævdede psykolog Harry Allen Overstreet, at 'de farligste medlemmer af vores samfund er de voksne, hvis indflydelsesevne er voksne, men hvis motiver og svar er infantile.' Sådanne individer har snublet ind i roller, hvor deres beslutninger påvirker brede skår af mennesker, og alligevel mangler de psykologiske ressourcer og stabil karakter til at foretage disse valg forsvarligt.\nSelvom ikke altid eksistentielt fyldt, udgør sindets modenhed dårlige lærere, uetiske forretningsfolk, impulsive politibetjente, ineffektive politikere og hjerneeksploderende dårlige kundeservicemedarbejdere - en realitet, der let kan observeres i dag, hvor så mange domæner i livet ligner et cirkusbemandet af klovne. Alligevel er de, der klager over samfundets tilstand, ironisk nok ofte de samme mennesker, der virker ret barnlige i deres egen orientering; de ønsker at forblive lidt umodne selv, mens de bliver ledet, beskyttet, tjent og plejet af modne voksne. De ønsker at forblive børn i en verden af voksne.\nMen børnenes verden er kun muliggjort af de voksnes verden.\nSom historien om den lille røde høne lærte os, kan du ikke spise brødet, medmindre du er villig til at hjælpe med at lave brødet. Det kræver, at alle forpligter sig til at udvikle et modent sind for at skabe en kultur, der er sikker, sund, sund og tilfredsstillende.\nSelvom den lette vej til at forblive barnlig kan synes ønskelig, bærer den mere udfordrende rejse til personlig modenhed i sidste ende de største belønninger. En umoden tilgang til livet ser ud til at love mest frihed, men det begrænser altid vores autonomi, når vi ender med at være slaver af vores følelser, omstændigheder og sind snarere end deres herrer. Uvidenhed kan undertiden synes at være lykke, men inkompetence begrænser altid vores valg og lukker antallet af åbne veje for os. Ustyret famlende kan undertiden føles som befrielse, men manglende fremskridt mod et mål ender i sidste ende med kvælende stagnation. Mennesker er beregnet til at være på en bane med kontinuerlig, opadgående vækst, og det er således vores skæbne og vores glæde at vokse til fuld 'statur' i alle aspekter af, hvem vi er.\nSå modning er afgørende for samfundsmæssig og personlig forbedring, men hvad betyder det alligevel at være moden?\nModenhed er vanskelig at definere, selvom vi instinktivt genkender det, når vi støder på det legemliggjort i en anden. Det forstås bedst som en konstellation af mange træk, adfærd, handlinger og tankesæt, der bevæger et individ fra den indadrettede egocentriske barndom til den udadrettede holdning i voksenalderen - fra afhængighed til uafhængighed, inkompetence til effektivitet, forvirring til visdom .\nI denne bog trækker vi på indsigter fra Overstreet's The Mature Mind, opfølgningen han skrev med sin kone Bonaro, The Mind Alive (1954) og mange andre kilder til anden- og førstehåndsoplevelse og observation, for at liste og beskrive 33 tegn på modenhed, der sammen udgør denne måde at være i verden på.\nKøb hele bogen for at lære de 33 træk, der adskiller dig i en umoden verden:\nmatt crawford alder\nhvordan man er autonom\nkomme i gang med kompostering\nhvad er en statsmand


Brænder du for at lave mad i høj kvalitet? ISS søger kok/cater til kunde i Sæby\nISS søger en dygtig og ambitiøs kok eller cater med stor interesse i, at levere mad og serviceoplevelser i høj kvalitet. Du bliver en del af et team som sammen sikrer, at de daglige opgaver løses i høj kvalitet og bidrager til den positive stemning og gode håndånd i køkkenet.\nKantinen bespiser ca. 200-300 gæster dagligt, og herudover kan der forekomme enkelte selskaber og events, der kræver både kreativitet og en ekstra indsats. Du kommer primært til at beskæftige dig med kantinens varme og lune retter, mødeforplejningen samt produktion til salatbuffeten. Herudover forventer vi, at du bidrager med produktudvikling og menuplanlægning på lige fod med resten af teamet. Stillingen er på 30 timer ugentligt.\nLedelsesansvar og udfoldelse af kreative evner? ISS søger køkkenchef til kunde i Sæby\nHos ISS søger vi en passioneret køkkenchef med passion for spændende madlavning til en af vores kunder i Sæby. Som køkkenchef hos ISS får du ansvaret for at lede og udvikle dit eget team der består af 4 medarbejdere. Du vil med din passionerede, motiverende og inspirerende tilgang til arbejdet gå forrest og sikre, at I sammen skaber serviceoplevelser i verdensklasse. I vil dagligt bespise 200-300 gæster i kantinen, hvorfor det er vigtigt, at du har overblik og bidrager til den gode stemning i køkkenet.\nDine primære opgaver vil blandt andet indeholde varebestilling, økonomistyring, produktion af varm og kold mad og udførsel af egenkontrol. Du vil med din kreative evner og store kendskab indenfor maduniverset være ansvarlig for udarbejdelse af menuplanlægning og udvikling af retter.


EN ENORM DYBFROSSEN SØ OMGIVET AF EN UENDELIG PINJESKOV. DET PERFEKTE STED FOR JAGUAR LAND ROVER ICE ACADEMY.\nIce Academy, som er placeret på en af de mange frosne søer i området, giver dig mulighed for at opleve intens spænding ved kørsel på is med dig bag rattet i de nyeste køretøjer fra Jaguar og Land Rover. Under vejledning af vores ekspertinstruktører løftes dine køreegenskaber til et helt nyt niveau.\n“Det er aldrig for sent i livet til at opleve et ægte eventyr”\nICE DRIVE EXCLUSIVE / REJSEPLAN FOR 3 DAGE\nDette er den perfekte introduktion til den medrivende kunst ved iskørsel. Den findes som 3- eller 4-dages-oplevelse. Med polarcirklen som spektakulær baggrund tester du dine grænser i de forskellige isspor\nTilbydes også som 3- eller 4-dages-event for gæster der kommer igen eller for dem med køreerfaring med iskørsel. Der vil være mere kørsel, en-til-en-vejledning og tekniske udfordringer.\nDer er kun 10 ledige pladser på denne utrolige tur. Du kommer til at opleve iskørsel som aldrig før med eksklusiv eneundervisning hele weekenden. En oplevelse med benzin og adrenalin i blodet bag rattet i verdens bedste og kraftigste biler efter dit valg.


Cybersikkerhedstjek åbner eksportdøre for virtuel sparegris - ERNIT\nCases / Cybersikkerhedstjek åbner eksportdøre for virtuel sparegris - ERNIT\nERNIT har udviklet en virtuel sparegris, der hjælper børn med at forstå begrebet med at spare op til deres ønsker.\nFor at vise omverdenen, at deres IoT-produkt er sikkert i brug, fik ERNIT foretaget en 3. parts sikkerhedsscreening hos Nordic IoT Centre. Godkendelsen er vigtig at have på plads både i forhold til kunderne, som er bankerne, og når ERNIT forhandler med eksportmarkederne.\nCybersikkerhed er en central parameter for den danske opstartsvirksomhed ERNIT. Virksomheden har udviklet en virtuel sparegris, der lærer børn at spare op ved hjælp af IoT-teknologi.\nIdéen til ERNIT blev skabt en nytårsaften for godt fire år siden, da virksomhedens grundlæggere – der alle er familiefædre – drøftede, hvordan de kunne give deres børn den bedst mulige økonomiske start på livet. De havde selv sparegrise som børn, men da al betaling i dag foregår via kreditkort eller mobilen, kunne de se, at deres børn ikke havde de samme opsparingsvaner.\nDet fik de tre iværksættere til at konstruere en IoT-løsning, der består af en app, der er koblet op til en fysisk sparegris med elektronik i. Hver gang forældre, bedsteforældre eller en anden overfører penge, lyser sparegrisen op og kommer med lyde, så barnet kan se, hvordan det går med deres opsparingsmål. Ønskerne kan de indtaste i app’en – det kan være alt fra en ny cykel, dukke eller en fodbold.\n”Netop legen og det, at vi gør en triviel opgave som opsparing til et spil og en konkurrence, er en central del af ERNIT. Sparegrisen er med til at motivere og fortælle børn, at penge faktisk eksisterer,” fortæller Søren Nielsen, direktør i ERNIT og den ene af de tre grundlæggere.\nFølsomme dataområder kræver høj troværdighed\nI kraft af at ERNIT’s produkt henvender sig til børn og har med deres penge at gøre, stiller deres kunder og samarbejdspartnere ekstra høje krav til sikkerheden omkring produktet. Derfor henvendte ERNIT sig til Nordic IoT Centre for at få lavet en sikkerhedsscreening.\n”Vi skal bruge sikkerhedsscreeningen og UL2900-1 godkendelsen til at øge trygheden og tilliden til produktet blandt vores slutbrugere, bankerne, som vi samarbejder med, og investorerne, som har skudt penge i ERNIT. Vores produkt involverer både penge og børn. Dette er nogle af de mest følsomme dataområder, som kræver meget høj troværdighed omkring produktet,” forklarer Søren Nielsen.\nSikkerhedsscreening skaber troværdighed til produktet\nDe to samarbejdende GTS-institutter i Nordic IoT Centre, FORCE Technology og Alexandra Instituttet, foretog sikkerhedsscreeningen af ERNITs’ sparegris ud fra UL 2900-1 standarden. Standarden er pt. den mest operationelle standard at screene fysiske IoT-devices ud fra, eftersom der ikke findes en tilsvarende og velegnet europæisk standard.\nNordic IoT Centres rolle som uvildig 3. part har stor betydning for ERNIT.\n”Det er vigtigt for os at få en uvildig 3. part til at lave en sikkerhedsscreening af vores produkt for at skabe maksimal tryghed i forhold til produktet. Vi tror på, at en sikkerhedsscreening foretaget af en uvildig 3. part skaber større troværdighed omkring produktet, end hvis den var udført af os selv. Det kan hjælpe med at lukke de huller, der kan være. Fordi vi er heller ikke ufejlbarlige,” fortæller Søren Nielsen.\nEn grundig gennemgang af produktet\nSelve sikkerhedsscreeningen bestod af tre dele.\nFørst foretog FORCE Technology en verificering af ERNIT’s selfassessment, hvor produktdokumentationen og produktets tiltænkte brug (”intended use”) blev gennemgået. Hvad skal produktet bruges til? I hvilken sammenhæng bruges det? og Er der firewall før produktet? er typiske spørgsmål, som bliver undersøgt. Derefter validerede FORCE Technology ERNIT’s Risc Management Report. Rapporten beskriver hvilke risici, der er ved produktet, og hvordan ERNIT arbejder på at reducere risikoen.\nDet næste skridt var en mere fysisk test af produktets sikkerhed. Her udsatte FORCE Technology den elektronisk sparegris for flere forskellige test så som sårbarhedstest, infektionstest og krypteringstest. Undervejs blev det tjekket, om produktet havde vira eller malware og om det var sårbart overfor cyberangreb.\nAfslutningsvis foretog Alexandra Instituttets Security Lab et kode-review, hvor de analyserede produktets source-kode for at finde kodestumper med fejl i, der skulle rettes. De kiggede både på, om ERNIT’s egen kode var skrevet fornuftigt, og om der var kendte sårbarheder i de eksterne kodestumper, som de også bruger. Kode-reviewet blev udført af en fagperson, som er specialist i netop det kodesprog, der er brugt i produktet.\nUndervejs i forløbet var der en god dialog mellem Nordic IoT-Centre og ERNIT for at få afdækket og besvaret forskellige aspekter af de ting, der blev undersøgt. Når virksomheder får foretaget en sikkerhedsscreening af deres produkt, skal de være klar på at afsætte tid til at besvare spørgsmål, der måtte dukke op undervejs for eksempel til dokumentationsmaterialet.\nMange danske virksomheder mangler et sikkerhedscertifikat at henvise til, når de skal sælge deres IoT-produkter. Kunderne vil nemlig gerne forvisses om, at IoT-produkterne er sikre i brug og har et højt beskyttelsesniveau mod vira og hacker-angreb.\nFor ERNIT er der tydelige salgsfordele forbundet med at få en cybersikkerhedsgodkendelse – ikke mindst fordi den kan være med til at differentiere virksomheden fra konkurrenterne.\n”En UL 2900-1 sikkerhedsgodkendelse af vores produkt vil give os klare konkurrencemæssige fordele i forhold til vores konkurrenter. I vores salgsarbejde bliver vi ofte mødt med spørgsmål vedrørende produktets sikkerhed, og vi er sikker på, at hvis vi kan fremvise en UL 2900-1 sikkerhedsgodkendelse, vil det åbne nye døre og føre til et øget salg af ERNIT produktet,” siger Søren Nielsen.\nEuropean Cybersecurity Act i støbeskeen\nFlere danske virksomheder oplever problemer med splittelse af krav i forbindelse med eksport. Altså at deres IoT-produkt bliver mødt af ét sæt cybersikkerhedskrav hos en kunde i ét land, og et andet sæt af krav hos den næste kunde i et andet land. Derfor er det essentielt, at der bliver etableret en fælles certificeringsordning på tværs af EU baseret på internationale standarder.\nPå europæisk plan arbejder FORCE Technology aktivt sammen med Dansk Standard for få udfærdiget en europæisk certificeringsmodel (Cybersecurity Act) for cybersikkerhedsscreening. Indtil denne model er vedtaget vil standarder som UL-2900-1 blive benyttet til sikkerhedsgodkendelse.\nNyt Nordisk IoT Center hjælper virksomheder med at udnytte IoT-potentialet\nFORCE Technology og Alexandra Instituttet går sammen om Nordic IoT Centre og tilbyder dermed industrien en efterspurgt one-stop-shop for udvikling og praktisk implementering af IoT-løsninger.\nNår en ældre falder, griber Sarita ind.\nSecurity Lab på Alexandra Instituttet


SoulFlow - Artvisions.dk\nSoulFlow er en blid og oplevelses orienteret metode til bevidstgørelse af de energier du indeholder, - dit potentiale - der vil gøre dig til kaptajn i dit eget liv.\nNogle gange er vi ikke så gode til at udnytte hele vores potentiale. Det kan være gamle mønstre fra barndommen, som ikke er hensigtsmæssige at bruge mere, da tiden var en anden og vi nu er blevet voksne. Det kan være tillærte vaner fra den omgangskreds vi færdes i da vi var teenagere, og det kan også være opdragelsen fra far og mor og andre autoriteter, der har præget vores opvækst.\nDet handler om at blive bevidst om sine mønstre, om hvordan og hvorfor det opleves sådan. Derved bliver det lettere at ændre på. Det kan være følelser eller indre dialoger, der kan foregå, hvor ofte modsat rettede energier eller delpersonligheder diskuterer om hvilken vej vi skal gå. Det kan resultere i, at vi slet ikke kommer nogen vegne, men derimod måske oplever frustration og vrede.\nI SoulFlow metoden handler det om accept og kærlighed af alt hvad du indeholder. Gennem dialogen kan du opleve og blive mere bevidst om den bagvedliggende strategi delpersonligheden anvender.\nDelpersonligheder er ressourcer, der er skabt på et bestem tidspunkt, hvor der var behov for deres kvaliteter. De kan være tabt i en tidslomme, og vil gerne elskes frem til nutiden. Det gør vi i et accepterende rum fyldt med kærlighed – hvis delpersonligheden er parat til det. Det handler altid om:\nsamarbejde, accept og kærlighed!


Praktisk information – Rockets Cheerleaders\nLangt de fleste hold i Rockets Cheerleaders deltager ved konkurrencer som opvisnings- eller konkurrencehold. Deltagelse i konkurrencer skaber et unikt sammenhold og giver vores udøvere en masse succesoplevelser. De oplever at være værdifulde og uundværlige i fællesskabet.\nDet kræver dedikation at gå til en konkurrencesport – især cheerleading, som er en sport, hvor alle er lige vigtige. Dette betyder, at alle på holdet er en del af et vigtigt fællesskab og ingen kan undværes til træning. Derfor skal man være indstillet på at prioritere sin sport højt og komme til hver træning. På begynderhold er der træning 1 gang om ugen og måske et par ekstratræninger op mod en konkurrence. På de lukkede hold er der både hverdags- og weekendtræning samt ekstratræning, der måtte være tæt på konkurrencer.\nDe fleste hold i Rockets er konkurrencehold:\nVi gør opmærksom på, at de fleste hold hos Rockets pt. er konkurrencehold og udøverne forventes at deltage i konkurrencer, holdet stiller op til. Der er tale om 3-4 konkurrencer (alt efter holdets niveau) mellem november og juni. Konkurrencedatoer bliver offentliggjort så snart klubben kender disse.\nNationale konkurrencer for alle opvisnings- og konkurrencehold:\nKonkurrencer for udvalgte hold:\nDu skal være omklædt, når træningen går igang. Træningstøj er på, skoene er bundet, al håret er væk fra ansigtet og sat op i en hestehale, alle smykker er taget af og man har sin vandflaske med ind i salen. Har du lige fået lavet huller i ørerne eller andre piercinger, skal disse være dækket af sportstape, inden træningstart.\nTræningstøj består som regel af shorts, t-shirts eller leggins og langærmet bluse, som udøvere selv anskaffer sig. Er det din første prøvetræning, bedes du tage noget lignende på. Gerne shorts hvis du har, samt en tætsiddende T-shirt – helst uden snore, lynlåse, lommer og hætter. Dette er af sikkerhedsmæssige årsager, når vi stunter.\nTil træning skal alle bære indendørs hvide træningssko. De fleste medlemmer bruger sko af mærkerne Nfinity og Varsity, men du kan også bruge lignende sko . Vi kan anbefale butikker, når du er blevet meldt ind. Udøverne i Rockets Cheerleaders har en facebook gruppe hvor man kan købe og sælge brugt udstyr. Søg på ‘Rockets Brugtbiksen’ på facebook.\nAlle udøvere hos Rockets Cheerleaders bliver tilbudt springtræning som supplement til cheertræning.\nMere information om vores springhold findes på siden “Springgymnastik“.\nPå alle hold betales der en startpakke pr. sæson. En startpakke indeholder for de fleste holds vedkommende licens til forbundet, klub t-shirt, sløjfe, leje af uniform.\nHold, der er markeret som åbne hold betaler separat for konkurrencer. Prisen for en national konkurrencer ligger omkring 350-450 kr.\nFor alle hold er det gældende, at transport til konkurrencer i Jylland samt overnatning og morgenmad kan tilkøbes for 500-600kr. tur/retur\nTjek de enkelte holdsider for at se omkostningerne.\nDu skal dog selv købe træningssko og træningsshorts eller -bukser. Du har også mulighed for at købe officielt træningstøj i vores Webshop.\nDet er mulighed at støtte Rockets Cheerleaders gennem et passivt medlemskab. Hvis forældre, bedsteforældre eller andre ønsker at blive passive medlemmer, koster det kr. 50,- pr. måned.\nIndmeldelse som passivt medlem sker via e-mail til info@rocketscheerleardes.com.\nRockets Cheerleaders har ingen forsikring, som dækker, hvis et medlem kommer til skade under træningen eller til konkurrencer. Vi skal derfor opfordre dig til selv at sørge for at have tegnet en fritids-/ulykkesforsikring både til dig selv og til dine børn, som dyrker idræt i fritiden. Rockets Cheerleaders har, gennem sit DGI medlemsskab, naturligvis en kollektiv forsikring, som dækker instruktører, ledere og andre frivillige, der yder en indsats i foreningen.\nUdmeldelse af foreningen Rockets Cheerleaders kan kun ske via hjemmesidens web formular.\nDu kan udmelde dig af Rockets Cheerleaders på et hvilket som helst tidspunkt. Der skal ALTID betales kontingent i den måned hvor udmeldelsen falder.\nFalder udmeldelsen senere end den 15. i måneden skal der betales kontingent for den efterfølgende måned.


Svampeguide | Arla\nHvilke svampe er spiselige? Der findes masser af spiselige svampe i naturen, og at samle svampe er en trend, der falder godt i tråd med tankerne bag ny nordisk mad. Men desværre vokser giftige svampe side om side med de spiselige, så det kræver en god svampebog og gerne hjælp fra en kyndig svampejæger, for med sikkerhed at kunne identificere de spiselige svampe.\nHvad er en svamp? En svamp er en organisme, der lever på enten levende eller døde planter og dyr. Gennem sine cellevægge udskiller svampen nogle enzymer, som nedbryder dens vært. Svampe adskiller sig fra planteriget ved, at de mangler bladgrønt (klorofyl), og fra dyreriget ved, at de mangler mund og tarm. De kan kategoriseres som funga ved siden af begreberne fauna og flora.\nHvordan er svampe opbygget? En svamp består af aflange, mikroskopiske celler, der kaldes hyfer. Tilsammen danner svampens hyfer dens mycelium, der er et spindelvævsagtigt net, som svampen vokser ud af. Den del af svampen, som vi kender billedet af, er svampens frugtlegeme. Man regner med, at frugtlegemet udgør ca. en tiendedel af svampen, mens de ni tiendedele udgøres af myceliet, som ligger skjult i jorden, i træet eller i et andet voksested.\nPå frugtlegemet sidder svampens formeringsorganer, der danner milliarder af små, usynlige sporer, som spredes med vinden. Hvis to sporer af modsat parringstype lander ved siden af hinanden og spirer, kan de vokse sammen til et nyt mycelium, som kan danne nye frugtlegemer.\nSvampe kan inddeles i tre grupper efter deres levevis, nemlig rådsvampe, mykorrhizadannende svampe og parasitter.\nFlertallet af svampe hører til gruppen rådsvampe. De lever af at nedbryde døde planter og dyr samt af findelt plantemateriale i jorden. I denne gruppe findes både spiselige og giftige svampe.\nDe mykorrhizadannende omfatter de svampe, der lever i symbiose med et træ eller en skovbund som for eksempel er dækket af nedfaldne nåle fra nåletræer. De danner et mykorrhiza (en svamperod) i træet eller jordbunden. Nogle af disse svampe er spiselige, andre er giftige.\nParasitter er svampe, der lever på levende organismer, som de kan ende med at dræbe. Svampe som meldug, rust og brand er typiske parasitter på planter, mens fx ringorm og fodsvamp er parasitter på mennesker. I denne gruppe findes ingen spiselige svampe. I de seneste 30-40 år er indsamling af spisesvampe i naturen blevet almindeligt her i Danmark. Kurser, guidede svampeture, udstillinger og så videre har gjort det populært at blive svampejæger.\nHvor finder man svampe? I princippet kan man finde svampe året rundt i de danske skove, men juli til november er højsæson. Især efter en regnfuld periode myldrer det frem med svampe.\nUdstyret til svampeturen er enkelt: En solid kurv, en lille kniv til at skære svampene fri med og en børste eller pensel til at fjerne det værste snavs med. Desuden en bog med gode billeder og beskrivelser, så man kan identificere de forskellige svampe. Se kildelisten nederst i denne guide.\nSvampe har en uheldig evne til at ophobe tungmetaller som kadmium, kviksølv og bly fra omgivelserne. Derfor fraråder Naturstyrelsen, at man samler svampe ved stærkt trafikerede veje og på grunde, hvor der har ligget industrivirksomheder eller lossepladser.\n”Svampe” af Torben Gang Rasmussen, i serien Danmarks Natur, Gyldendal\nEr en guide til en lang række svampearter i Danmark, både de mest almindelige og de mere sjældne. Bogen giver en grundig beskrivelse af hver art samt alle de nødvendige oplysninger om svampenes udseende, spiselighed/giftighed, lugt m.m. De forskellige arters naturlige voksested er grundigt beskrevet og vist med fotos.\n”Politikens bog om Spisesvampe” af Henning Knudsen, Politikens forlag\nEr en guide til de bedste danske spisesvampe og deres giftige dobbeltgængere. Svampene er vist i naturlig størrelse og i mange stadier. Desuden er der fotos af svampenes karakteristiske voksesteder.\n”Politikens store svampebog” af Thomas Læssøe, Politikens forlag\nHar grundige beskrivelser og farvefotos af en lang række svampe fra den danske natur. Bogen beskriver udseende, voksested, forekomst, spiselighed og forvekslingsmuligheder.\n”Politikens svampebog” af Henning Knudsen og Jens H. Petersen, Politikens forlag\nBogen beskriver 230 danske svampe. Indledningen giver en grundig beskrivelse af svampenes mangfoldighed og levevis i naturen. Desuden er bogen fyldt med illustrative farvefotos af de karakteristika, som kan lette identifikationen af de enkelte arter.\n”Find og spis de bedste svampe" af Thomas Læssøe, Gyldendal\nHar beskrivelser af ca. 30 danske spisesvampe og de farlige giftsvampe, som de kan forveksles med. Oplyser kendetegn, voksesteder og sæson. Halvdelen af bogen er inspirerende opskrifter på svamperetter.\n”De bedste spisesvampe fra naturen til køkkenet” af Thomas Læssøe og Anna Del Conte, Lindhardt og Ringhof\nHar omtale af voksesteder for ca. 50 gode spisesvampe samt beskrivelser og fotos, som hjælper til identifikation af svampene. Desuden 50 opskrifter, hvor de enkelte svampes specielle smag virkelig kommer frem.\nDanske svampe - et svampeleksikon\n”Ka de spises?” - folder fra Fødevarestyrelsen\nTjekliste over spisesvampe - Fødevarestyrelsen\nSvampeguide for begyndere - Naturstyrelsen\nDanmarks svampeatlas - Københavns - og Aarhus Universiteter, Foreningen til Svampekundskabens fremme m.fl,


Elektrificering på vej mellem Roskilde og Holbæk | Dit Holbæk\nNu gør Banedanmark klar til at elektrificere jernbanen mellem Roskilde og Holbæk.\nI foråret blev der udført fornyelsesarbejder og forberedende arbejder til elektrificering på strækningen mellem Roskilde og Holbæk. Der er blandt andet blevet udført prøvegravninger af jorden og kabelomlægninger ved de kommende mastefundamenter. Derudover er der udført sporsænkninger fem steder og renoveret flere broer for at gøre plads til kørestrømsanlægget under broerne.\nMaster og køreledninger baner vejen for fremtidens grønne el-tog\nNu er strækningen så klar til, at Banedanmark kan gå i gang med at rejse master og trække køreledninger. Strækningen Roskilde-Holbæk er cirka 35 kilometer lang. På hele strækningen skal Banedanmark ramme over 1200 mastefundamenter i jorden, opsætte over 1000 master og hænge køreledninger op over begge spor:\n“Vi har gennemført de forberedende arbejder og går nu i gang med at gøre banen klar til elektrificeringen,” siger anlægschef Erik Gregersen Dal og fortsætter:\n“Fornyelse af banen, elektrificering og nyt signalsystem er store investeringer, der til sammen betyder, at Roskilde-Holbæk over de kommende år vil blive opgraderet til en moderne jernbane”.\nElektrificeringen er en vigtig del af den grønne omstilling\nMyldretidstrafikken berøres ikke\nArbejdet med elektrificeringen er planlagt på en måde, så togtrafikken stort set kan opretholdes i hele anlægsperioden. Arbejdet er planlagt, så der kun arbejdes i et spor ad gangen for på den måde at genere pendlere og passagerer så lidt som muligt.\nTogtrafikken i dagtimerne – og dermed også myldretidstrafikken – bliver slet ikke berørt af arbejdet. Alt arbejde på strækningen vil nemlig blive udført fra søndage aftener til fredage morgener i tidsrummet fra 20.00 til 05.00, hvor der vil der være timedrift på strækningen i aftentimerne.\nElektrificeringsarbejdet bliver gennemført i perioden fra den 1. september 2020 til juli 2021. Man kan dog først tage køreledningsanlægget i brug, når man har ibrugtaget det nye signalsystem på strækningen, forventeligt ved udgangen af 2024.


Velkommen til lilleK | Frisør lilleK\nLille Kannikestræde 4, 1170 København K silvia@frisorlillek.dk 28596915\nVelkommen til lilleK\nKære tidligere kunde hos Hair by Camilla Steen,\nMit navn er Silvia Juul, og jeg overtager pr. 1. november 2014 frisørsalonen Lille Kannikestræde 4 fra Camilla, som har ønsket at søge nye udfordringer.\nJeg har over 20 års erfaring i branchen og har bl.a. arbejdet i Stender på strøget, Kliim Coiffure & My-t sharp. Derudover har jeg undervist på Frisørskolen i de nyeste trends, arbejdet med reklamefilm, kulturnat-arrangementer, bryllupsmesser, stylet flere store kunstnere for pladeselskabet Virgin m.m.\nEfter en periode, hvor jeg har søgt nye udfordringer og været på barsel to gange er jeg nu klar til at kaste mig ud som selvstændig. Jeg er 40 år gammel, har to børn - Alma på 7 år og Otto på 1 og bor i Valby sammen med min kæreste Martin.\nFra første besøg i salonen blev jeg grebet af den hyggelige og uhøjtidelige stemning, bygningens historie og den fantastiske placering.\nJeg vil arbejde hårdt på at videreføre, hvad Camilla har bygget op, og jeg håber, at alle, der har haft deres gang i lokalerne, fortsat vil komme forbi, så vi i fællesskab kan føre historien videre.\nNavnet Hair by Camilla Steen er ændret til lilleK, som har en klar reference til gadenavnet, men samtidig er kort, unikt og sætter den helt rette stemning for den type frisørsalon, jeg ønsker at drive.\nFor at fejre overtagelsen har jeg sammensat et særligt åbningstilbud: 20 % rabat på første behandling og 10 % på den næste.\nSom eksisterende kunde er der ingen begrænsning på, hvornår 1. behandling skal finde sted. For at opnå rabatten på anden behandling, skal tiden dog bookes før eller i forbindelse med første behandling.\nJeg glæder mig til at komme i gang og ikke mindst til at møde jer alle i lilleK\n* Tilbuddet kan ikke kombineres med andre rabatter og gælder kun klip & farve.\nSilvia Juul overtager Hair by Camilla Steen\n* Åbent den første lørdag i måneden.\nLørdag* 9 - 14\n© 2014 Frisør lilleK


Farvel, min elskede af Raymond Chandler (Bog, Hardback)\n> Bøger>Farvel, min elskede: roman\nFarvel, min elskede: roman (Bog, Hardback)\nDiverse ophavsangivelser: Efterord: Haruki Murakami - Udefineret funktion: Mette Holm, Chiho Kondo\nFarvel, min elskede: roman\nRaymond Chandlers berømte noir-krimier om Philip Marlowe; den hårdkogte privatdetektiv, der gør tingene på sin helt egen måde og ikke skyr nogen midler i sin jagt på forbryderne i det mørke og altid regnfulde 1930´ernes Los Angeles. Mord, pengeafpresning, kidnapninger, lyssky forretninger, snuskede hoteller og røgfyldte barer præsenteret i bedste noir-stil.\nDen lettere fordrukne detektiv, Marlowe, der altid synes at have en cigaret og en rap replik i munden, opererer blandt dekadente rigmænd, korrupte politifolk og dragende femme fatales og i undergrunden blandt pimps, småsvindlere, håndlangere og andre suspekte typer. Den lange søvn, Farvel min elskede og Det høje vindue er de første tre bøger i serien.


Offentliggørelsen af årets legatmodtagere af Dronning Ingrids Hæderslegat | Kongehuset\nDen 23. april 2018 deltog H.K.H. Prinsesse Benedikte som formand for Dronning Ingrids Hæderslegat i offentliggørelsen af årets legatmodtagere.\nLegaterne uddeles for at yde økonomisk støtte til unge kunstneres videre studier og dygtiggørelse. Legaterne bliver i år tildelt den norske operasanger Lise Davidsen og balletdanser ved Den Kongelige Ballet Astrid Grarup Elbo.\nOffentliggørelsen fandt sted i Christian VIII’s Palæ, Amalienborg.


Vester Søgade 50, 6. , 1601 København V – Se vigtig info\nVester Søgade 50, 6.\nVester Søgade 50, 6. , 1601 København V\nLejligheden på Vester Søgade 50, 6. i København V er opført i 1939 og indeholder 6 værelser, et køkken og et badeværelse fordelt på 173 m2.\nLuftfoto af Vester Søgade 50, 6. , 1601 København V fra foråret 2020. Matriklen er markeret med den grønne polygon og adressens koordinater (55.6787°N, 12.5601°E) er den lille grønne cirkel.\nSundhed — Vester Søgade 50, 6. , 1601 København V\nVester Søgade 50, 6. , 1601 København V er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nVester Søgade 50, 6. , 1601 København V ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Vester Søgade 50, 6. , 1601 København V er Marint sand og ler (Se Geologi og Geoteknik), der ikke øger risikoen for Radon.\nEjendommen Vester Søgade 50, 6. , 1601 København V er opført i 1939 (Se Boligoplysninger) og sandsynligvis ikke radonsikret mod undergrunden (først med bygningsreglementet i 1998 blev der stillet krav om, at nybyggeri skal radonsikres).\nVester Søgade 50, 6. , 1601 København V er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Vester Søgade 50, 6. , 1601 København V.\nLejligheden på Vester Søgade 50, 6. har risiko for Asbest i følgende byggematerialer (sandsynlighed angivet i efterfølgende parentes): Tagmateriale (65.8%)\nLejligheden på Vester Søgade 50, 6. har risiko for PCB i følgende byggematerialer (sandsynlighed angivet i efterfølgende parentes): Maling (82.3%), Isolering (77.5%), Gulve (68.2%), Tagmateriale (66.3%), Fuge (64.9%), Facade (53.5%).\nLejligheden på Vester Søgade 50, 6. har risiko for tungmetaller i følgende byggematerialer (sandsynlighed angivet i efterfølgende parentes): Gulve (85.7%), Maling (84.5%), Isolering (69.4%), Tagmateriale (67.4%), Fuge (56.1%).\nDer er ikke registreret jordforurening på ejendommen Vester Søgade 50, 6. , 1601 København V.\nKortet ovenfor viser jordforurening i området omkring matriklen 370-Vestervold Kvarter, København, der hører til Vester Søgade 50, 6. , 1601 København V. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Vester Søgade 50, 6. , 1601 København V. Tryk på knappen og en PDF-fil vil blive dannet via Danmarks Miljøportal.\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Vester Søgade 50, 6. , 1601 København V bør du kontakte den ansvarlige myndighed hos Region Hovedstaden\nDer kan være problemer med luftforurening på Vester Søgade 50, 6. , 1601 København V.\nDer er trafikstøj på adressen Vester Søgade 50, 6. , 1601 København V. Støjen er vurderet at være 60-65 dB. Det er et støjniveau, der svarer til støjen fra en opvaskemaskine\nKortet viser trafikstøj i området omkring Vester Søgade 50, 6. , 1601 København V. - Åbn stort kort\nNedenstående tabel viser trafikstøj i 1.5 meters højde på Vester Søgade 50, 6. , 1601 København V om dagen:\nDrikkevand på adressen Vester Søgade 50, 6. , 1601 København V har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Vester Søgade 50, 6. , 1601 København V\nDer kan være risiko for oversvømmelse ved kraftig regn og/eller regulære skybrud på adressen Vester Søgade 50, 6. , 1601 København V.\nVester Søgade 50, 6. , 1601 København V ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Vester Søgade 50, 6. , 1601 København V. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Vester Søgade 50, 6. , 1601 København V er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en middellav hydraulisk ledningsevne på 100 - 125 mm/dag i området omkring Vester Søgade 50, 6. , 1601 København V. Selv i ubebyggede områder vil regnvand derfor blive på overfladen og kun relativt langsomt trænge ned i jorden.\nVester Søgade 50, 6. ligger i et område hvor grundvand ikke ser ud til at udgøre en risiko ifm oversvømmelse.\nBaseret på de historiske observationer og den nummeriske grundvandsmodel er der ikke tegn på at Vester Søgade 50, 6. har problemer med højtliggende grundvand, for nuværende.\nKortet viser den modellerede dybde til grundvandet omkring Vester Søgade 50, 6. . Kortudsnittet måler 1.600 x 800 meter og adressen er markeret med markør . Dybderne er baseret på historiske (1991-2020) målinger i vinterhalvåret (i geologisektionen længere nede på siden kan du få mere detaljeret information om de geologiske boringer tæt på adressen, hvorfra grundvandsdata stammer). Modelberegningerne er nedskaleret fra 100 m grid til 10 m grid med brug af maskinlæring. Områder med højt grundvand er markeret med blå farver, mens gule og orange farver svarer til et dybere grundvandsspejl. - Åbn stort kort\nBoligejer på Vester Søgade 50, 6. , 1601 København V kan få et gratis og uforpligtende fugttjek (normalpris 995,- inkl. moms). Fugt er et problem for 90% af alle danske kældre - Fugt giver forhøjet risiko for sundhedsskadelig skimmelsvamp, astma, allergi, lugtgener, mug, saltudtræk og pudsafskalninger på kældervæggene.\nVester Søgade 50, 6. , 1601 København V er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Vester Søgade 50, 6. , 1601 København V. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nVester Søgade 50, 6. , 1601 København V ligger i en højde på 6.4 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 640 cm over det nuværende gennemsnitlige havniveau. Push-pin markøren angiver adressen Vester Søgade 50, 6. , 1601 København V. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Vester Søgade 50, 6. , 1601 København V\nLejligheden på Vester Søgade 50, 6. i København V er opført i 1939 og indeholder 6 værelser, et køkken og et badeværelse fordelt på 173 m2. Disse og mange andre ejendomsoplysninger er samlet i Bygnings- og Boligregistret (BBR). På DinGeo bruger vi BBR bredt og i kombination med andre geodata, f.eks. når vi vurderer risiko for oversvømmelse, radonforurening osv., samt ved computerberegnede ejendomsvurderinger. Vi har samlet nogle af de vigtigste BBR data nedenfor.\nHent den officielle BBR meddelelse for Vester Søgade 50, 6. , 1601 København V. Tryk på knappen for at hente PDF-filen via boligejer.dk.\nBestil energimærke til Vester Søgade 50, 6. , 1601 København V til pris 4.800,-. Med et energimærke kan du søge om tilskud til energirenoveringer. Ved eksempelvis efterisolering af loft, udskiftning af facadevinduer og konvertering til varmepumpe kan du få ca. 100.000 kr. i tilskud, når du har et gyldigt energimærke.\nVi kunne ikke finde et energimærke på Vester Søgade 50, 6. , 1601 København V sidst vi kiggede (15. februar 2020). Det kan skyldes at bygningen ikke endnu er energimærket, eller, at det tidligere energimærke ikke længere er gyldigt.\nJydsk Tagteknik tilbyder gratis gennemgang af husets tag, træværk, vinduer, døre, isolering, tagrender og facade på Vester Søgade 50, 6. - Normalprisen for hustjek er 2.995,- inkl. moms.\nDen primære opvarmningskilde på Vester Søgade 50, 6. , 1601 København V er fjernvarme. Der er ikke registreret supplerende varmeinstallationer.\nLejligheden på Vester Søgade 50, 6. modtager fjernvarme fra HOFOR Fjernvarme P/S. Fjernvarme er stort set altid en fordel. HOFOR Fjernvarme P/S hører dog til blandt landets dyrere fjernvarmeforsyninger med en pris lidt over gennemsnittet - Deres pris for at opvarme en standardlejlighed på 75 m2 og et varmeforbrug 15 MWh er 11.999 kr. Find mere info om HOFOR Fjernvarme P/S her ».\nVester Søgade 50, 6. har et vægtet areal på 173 m2, der er større end standardboligen. Et estimat, der tager højde for det større areal lyder:\nEjendommen Vester Søgade 50, 6. , 1601 København V har en enkelt hæftelse på 3.138.000 DKK.\nHovedstol 3.138.000 kr.\nLokalområdet — Vester Søgade 50, 6. , 1601 København V\nBeboerne i området omkring Vester Søgade 50, 6. , 1601 København V er mestendels conzoom®-typen Formue og Formåen\nVester Søgade 50, 6. hører til afstemningsområdet 3. Indre By hvor der er 14.032 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Vester Søgade 50, 6. , 1601 København V at være lav.\nI perioden fra første kvartal 2016 og frem til og med andet kvartal 2018 er der anmeldt 260 indbrud i et område på en kvadratkilometer omkring Vester Søgade 50, 6. . Indenfor 1km2-kvadratcellen er der 10572 adresser. Omregnet betyder det at der i perioden årligt har været hvad der svarer til 9.84 indbrud per 1000 adresser. Det giver en estimeret indbrudsrisiko på 0.98 pct.\nVester Søgade 50, 6. hører under skoledistriktet INDRE BY (Den Classenske Legatskole). I skoledistriktet er der én folkeskole, nemlig Den Classenske Legatskole.\nDer er gode bredbåndsmuligheder på Vester Søgade 50, 6. , 1601 København V.\nSe fibernet dækningsgrad omkring Vester Søgade 50, 6.\nDer er god 4G mobildækning på Vester Søgade 50, 6. med vejledende downloadhastighed op til 100 - 200 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Vester Søgade 50, 6. er dækningen for de tre netværk:\nSe 4G-dækningskort på Vester Søgade 50, 6.\nInternet og Mobildækning Vester Søgade 50, 6. , København V\nAnbefalet bredbånd på Vester Søgade 50, 6.\nBaseret på pris, hastighed, popularitet og kundetilfredshed anbefaler vi Hiper 1000/1000 Mbit/s (Kabel TV-stik) » på Vester Søgade 50, 6. .\nFind andre tilbud og meget mere information om internet, og mobildækning på Vester Søgade 50, 6. , 1601 København V her.\nAnbefalet Mobilt Bredbånd på Vester Søgade 50, 6.\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Vester Søgade 50, 6. .\nJordarten under Vester Søgade 50, 6. , 1601 København V er Marint sand og ler.\nGeologiske boringer i nærheden af Vester Søgade 50, 6.\nTabellen nedenfor lister de 10 nærmeste boringer sorteret efter afstand fra Vester Søgade 50, 6. .\nHvor langt er der fra Vester Søgade 50, 6.\n✓Stamoplysninger for Vester Søgade 50, 6. , 1601 København V\nAdressens Id 0a3f50a1-9da5-32b8-e044-0003ba298018\nBFE nummer 166537\nVi har samlet diverse stamoplysninger på Vester Søgade 50, 6. , 1601 København V.\nDer er ofte store helbredsmæssige omkostninger forbundet med et usundt indeklima. I samarbejde med DinGeo kan Niras tilbyde dig rådgivning om indeklimaet på Vester Søgade 50, 6. . Udfyld formularen, så bliver du kontaktet.


Spot Festival: Sinés vokal strålede i de sårbare og desperate øjeblikke / Koncert\nSiné på Spot Festival. (Foto: Toke Hage/Soundvenue)\nVi kender alle den slags vokalister, der brillerer, idet de får selv den mest bragende høje tone til at lyde ubesværet og gnidningsfri. Sangere som Mariah Carey, Freddie Mercury og Marvin Gaye.\nMen der er også den slags vokalister, der bliver ekstra gribende, idet de til tider lyder som om, de skubber sig selv til det yderste både teknisk og emotionelt – hvor dette pres tydeligt kan mærkes på deres levering. Sådan en sanger er Siné.\nDa hun under sin Spot-koncert sang om at få sit kort afvist på ‘Broke’, lød hun oprigtigt som om, hun var i spåner. Og da hun under et uudgivet nummer, vistnok betitlet ‘Family Dinner’, sang med et let hiphoppet flow om at føle, at hun ikke passede ind under familiemiddagen, var det let at sætte sig ind i den uoverskuelige setting, hun beskrev.\nDen force er i stand til at bære Siné langt. Og sammen med hendes næstvigtigste greb – de velarrangerede, let retroklingende popsange – kan hun nå vidt omkring. Men den utaknemmelige opgave at åbne Spot Festivals Park-scene kl. 16.15, mens folk stadig forsøgte at sluge dagens første fadøl … den klarede hun ikke helt gnidningsfrit.\nJovist, de doo-woppede backingvokaler på ‘Broke’ lød lige så stærke som altid, og med ‘Another Boy’ som intro kom folk med rette overraskende hurtigt i dansehumør. Men når vi først nåede stilfærdige ballader som de uudgivne sange, der vist hedder ‘Rebound’ og ‘Flickering Streetlights’ – og Sinés sangskrivning altså blev barberet ned til de knogler, der skal holde det hele sammen – så var der altså ikke så meget at komme efter.\nNår der ikke var et detaljeret poparrangement at tage udgangspunkt i, formåede Sinés ellers charmerende fagter ikke længere at nå ud over scenekanten. Hendes ellers umiddelbart stærke vokal syntes for tynd til at bære hele showet alene.\nDa vi nåede afslutningsnummeret ‘2good2u’ var det tid til en selvsikker fuckfinger rettet mod alle dem, hun har datet, der har fucket hende over – i bedste Beyoncé-stil. Og her blev endnu et problem tydeligt, der egentlig emmede igennem hele koncerten: Siné var for forsigtig på scenen til, at sangen opnåede sit fulde potentiale.\nSinés vokal er nemlig rigtig god til at være usikker eller desperat, men den vakler, når sangen kræver selvsikkerhed. Og i det hele taget føltes showet ikke videre selvsikkert (bandet blev blandt andet introduceret to gange, øjensynligt fordi Siné oprindeligt kom til at gøre det for tidligt). Af den årsag var det ikke den mest ophidsende åbning af Park-scenen.\nSinés vokal strålede, når det gjaldt at være sårbar, men så snart hun skulle udtrykke selvsikkerhed, vaklede den. Dertil faldt balladerne lidt til jorden, fordi sangskrivningen ikke helt kunne følge med, når arrangementerne blev mere nedbarberede.\nSiné. Koncert. Spot Festival, Park-scenen.


BEST WESTERN CANYON DE CHELLY Chinle, hotel null. Tidsbegrænset tilbud!\n« Tilbage BEST WESTERN CANYON DE CHELLY\nSe flere fotos Check priser og tilgængelighed for BEST WESTERN CANYON DE CHELLY: Check ind :\nBEST WESTERN CANYON DE CHELLY - Beskrivelse\nBEST WESTERN CANYONLæs resten\nDE CHELLY i kategorien budget har mange faciliteter såsom Forretningscenter, Fri parkering.Beliggende på 100 MAIN STREET i vest Chinle i en afstand af 6 minutter med bil fra bykernen.Hotellet har hurtig internetadgang.Ekstra plus: tilgængeligt for kørestole.Du kan nyde hotellets swimmingpool.Dette hotel hører med til hotelkæden BW.Bemærk:Hotellet har fri parkering.\nBEST WESTERN CANYON DE CHELLY type(r):\nBEST WESTERN CANYON DE CHELLY faciliteter og service\nSelv om jeg ikke forventer meget af det, jeg var pleasently overrasket med dette motel! Den har alt, hvad vi ønskede, ligesom et køleskab, funklende rene rum og et nyindrettet badeværelse, også mousserendeLæs resten clean! Og mest af alt, ja, fejlfri, der arbejder i rummet trådløst internet! Og med en meget god restaurand lige ved døren. På toppen af det hele, det synes at være det billigste sted i byen! På en hvilken som helst måde. Jeg ville helt sikkert kan anbefale dette sted til nogen!Skjul\nJeg ville have at sige et af de bedste dele af opholdet var køerne fra hele gaden, der kan findes vej til motellet parkeringspladsen til at spise vinstokke på hegnet, der adskilte de paking partiet og hovedvejen! :) Hvem ændrer deres plader derhjemme efter kun en nat? Motellet er åben, og værelserne ansigt ind på parkeringspladsen, så hvis du vil have en 1. sal værelse, vil jeg bede om det ved bestillingen.\n: Så elendigt og shabby.Front reception er korrekt, blot gør deres pligt, men ikke rigtig venlig og welcoming.The udvendigt på hotellet er ikke særlig attraktiv, bare en anden anonym motel ligesom snesevisLæs resten others.Although det ikke var så varmt ved vores ankomst ved 6 og selv regnede en lille smule, vi blev fanget af den ekstreme varme ved åbning af vores værelse. bedste tging af mit måltid var flaskevand. Første indtryk ved ankomsten, når man ser på den anden side af gaden: Vi bliver nødt til omhyggeligt at låse vores bil, skal du fjerne alt, og vi vil ikke turde gå rundt i mørket.Skjul\nTjenesten er ikke opmærksomme, mad er kedelig, ikke engang nok salt. men ikke noget særligt. men intet special.The hotel er OK, ren, A / C & WiFi arbejde, osv.\nPersonalet i receptionen var behageligt. Vi har anmodet om et wakeup call, som aldrig kom. Der var en restaurant på hotellet, så der var ingen continental breakfast. Værelserne er rene og komfortable -Læs resten en smule på den lille side.We boede på hotellet lige udenfor Canyon de Chelly. Rummet var behageligt møbleret, og der var lidt støj om natten, selv om hotellet var fuld. Rummet var behageligt møbleret, og der var lidt støj om natten, selv om hotellet var fuld.Skjul\nJeg tror, alle hoteller i Chinle er prissat.\nSelv om der er mange leverandører på det stopper i Canyon de Chelly de var høflige og venlige og ikke anmassende. Mindst én skribent udtalte, at de ikke føler sig sikre i Chinle. Spiste flere måltider i restauranten og personalet var effektiv og venlig. Og ja - der er heste og kvæg vandre rundt dele af byen at spise vegetation langs de veje, men jeg har ikke forstand, at de volde nogen problemer.\nHotellet ligger på Garcia Trading Post i vest Chinle kun 6 minutter med bil fra centrum.Holiday Inn Canyon de Chelly (Chinle) i kategorien familie har mange faciliteter såsom Restaurant, Roomservice, 2,4 km -\nCheck priser og tilgængelighed for BEST WESTERN CANYON DE CHELLY: Check ind :


’Enten/Eller’: En socialist og en liberalist forelsker sig i ny ungdomsserie på Xee / Serie\nNikolaj Dencker Schmidt og Emilie Kruse i 'Enten/Eller'. (Foto: Andreas Omvik)\nMaja, en socialistisk ungdomspolitiker, har en roommate, og alt, hun siger, er fornuftigt. Også da hun fortæller politikerspiren, at det egentlig ikke burde være et problem, at hun er begyndt at date en gut med nogle helt andre holdninger end hende selv.\nSå uenige er vi jo heller ikke i Danmark.\nMen okay, Maja og William, de elskende ungdomspolitikere i ’Enten/Eller’, er trods alt aktive i Liberalisterne og SL (åbenlyst baseret på Liberal Alliance og Enhedslisten), de mødes midt under valgkampen, og så duellerer de endda i Aftenshowet, bevæbnet med bitre stikpiller.\nPå den baggrund har Xee-serien egentlig en sjov præmis, som den endda trækker hårdt op: Williams garderobe bugner af blå skjorter, han studerer på CBS og råber »lavere skatter«, hvis man vækker ham om natten. Maja er vegetar, socialt indigneret og deltager jævnligt i aktivistiske handlinger rettet mod ’systemet’.\nDe har plantet flaget i hver deres ende af det politiske spektrum, men de finder vej til de samme lagener efter en bytur og bliver forelskede, som de næppe har været det før.\nDet er aldrig kedeligt at følge det tumultariske forhold i ’Enten/Eller’, en Xee-serie rettet mod et ungt publikum, og man har lyst til at se videre, når valgaftenen nærmer sig, og gloserne bliver slebet brutale.\nProblemet er bare, at meget lidt af det er troværdigt.\nIsær portrættet af det politiske miljø, som William og Maja færdes i, virker langt fra virkeligheden. Det er svært at forestille sig, at William, en CBS-studerende, der mødes med sin læsegruppe, selv efter valget er udskrevet, skulle være toprådgiver for en spidskandidat, og det bliver ikke mindre sært, da Troels Lybys liberale spydspids vil have ham med på tv-billederne, mens han lancerer et integrationspolitisk strammerforslag.\nDet står ikke meget bedre til i den røde lejr. Majas opgør med de hardcore aktivister i eget parti er præget af infantil kampretorik, og da hun får ordet til en valgfest, er det første, man tænker, at det aldrig ville være sket uden for fiktionen.\nNår serien så faktisk nikker til virkeligheden, er det gerne på en lidt kluntet måde, ikke mindst da Lybys partileder beder om flere penge fra en virksomhedsejer, en mand, der har købt et cykelhold sammen med »Bjarne«, akkurat som Saxo Bank-stifter og Liberal Alliance-støtte Lars Seier Christensen.\nEn række gode biroller omgiver Maja og William, ikke mindst den rapkæftede højrehånd i Liberalistisk Ungdom og Majas roommate, den jordbundne, jyske voice of reason, men portrættet af de unge ildsjæle lider under seriens begrænsede budget. Måske var det for ambitiøst at lade handlingen foregå under valgkampen, for hverken valgfester, pr-udflugter eller tv-begivenheder ligner noget fra en afgørende politisk slutspurt.\n(Foto: Andreas Omvik)\nOgså debatterne mellem William og Maja udfolder sig på et niveau, hvor floskler færdes. I Aftenshowet diskuterer de SU, og William siger, at hans parti vil fjerne to milliarder fra uddannelsesstøtten og »føre dem ind i erhvervslivet«. Hvad betyder det? Lavere selskabsskatter? Det er ikke til at vide. Til gengæld føles det lidt, som om man bliver talt ned til.\nDet er en skam, at hovedpersonerne ikke får lov til at udfolde deres ideologiske ståsted, særligt analysen af, hvilke politiske værktøjer der gør borgere stærke og frie. William og Maja peger jo på mange af de samme problemer, mens de løsninger, de foreslår, er vidt forskellige. Debatten er bare for sporadisk til at blive interessant.\n’Enten/Eller’ spiller i stedet på den umulige romances patos, og hovedrolleindehaverne, Nikolaj Dencker Schmidt og Emilie Kruse, er faktisk i stand til at bære den langt ad vejen. Man tror på dem, når de kigger forelsket og alligevel modstræbende på hinanden, også selv om det forstyrrer, at en atmosfærisk indiesang altid bryder ud, når de kysser.\nDet er det, ’Enten/Eller’ har: Den har hjerte. Til gengæld kunne den godt have brugt en del mere politisk indsigt – og en flig af realisme.\nXee-serien ’Enten/Eller’ om forelskelse på tværs af partiskel er aldrig kedelig, men den lider under et utroværdigt portræt af det politiske miljø.\nTv-serie. Hovedforfattere: Christian Vangsgaard, Malthe Koch, Martin Winther. Medvirkende: Nikolaj Dencker Schmidt, Emilie Kruse, Nana Parbst, Kasper Løfvall Stensbirk, Alexander Mayah Larsen, Troels Lyby, Pernille Højmark, Stephanie Leon. Spilletid: 8 afsnit à 20-25 min. Premiere: Den 23. februar på Xee


De 10 populæreste artikler fra 2015 - Digital Works\nContent marketing, Facebook, HR & rekruttering, LinkedIn, Online salg, SEO & SEM, Social Selling, Sociale medier\nDet bedste fra 2015\nEn virksomhedsside på LinkedIn kan bruges til meget mere end blot ledige stillinger. Virksomhedssiden er nemlig et effektivt redskab til at vise virksomheden som en attraktiv arbejdsplads som et led i employer branding-strategien.\nEr du én af de mange virksomheder, der er aktiv på LinkedIn, men mangler større opbakning fra kollegerne? Så læs med her og bliv klogere på, hvor du skal sætte ind, og hvordan medarbejderne kan medvirke til virksomhedens succes på LinkedIn.\nContent Marketing tjekliste\nHvis du arbejder med content marketing, ved du, at der hele tiden er mange bolde, der skal jongleres – og gribes igen. Her får du en tjekliste til at afstemme dit indhold med både strategi, positionering og øvrige salgs- og marketingtiltag.\nArbejder du med salg? Så er du nok stødt på begrebet social selling. Læs – eller genlæs – artiklen her, der giver indblik i, hvordan du bliver en dygtigere ‘social seller’ ved at implementere de sociale medier i dit salgsarbejde.\nBruger du Instagram i dit marketingarbejde? Så kan du godt ånde lettet. Du får her 4 gode bud på planlægningsværktøjer til Instagram, der kan gøre din hverdag både nemmere og mere effektiv.\nDet er alpha og omega at skabe godt content. Men hvad nytter det egentlig, hvis det aldrig bliver fundet og læst? Få hjælp til søgemaskineoptimering med denne tjekliste, så du kan skabe kontinuerlig, relevant trafik til din hjemmeside.\nFik du læst artiklen om, hvordan du med 6 trin kan skabe succes på de sociale medier? Ellers får du chancen her.\nMed stigende interesse for den professionelle brug af LinkedIn kommer vi ikke udenom, at det er et væsentlig sted at sætte ind. Læs med og sikre dig selv 5 tips til at udnytte LinkedIn’s mange muligheder optimalt.\nFind ud af hvordan du med 6 enkle tips kan få styr på overvejelserne i forbindelse med produktion af content.\nBilledstørrelser til sociale medier 2015\nHar du styr på billedstørrelserne på de forskellige sociale medier? Ellers giver denne infographic dig et hurtigt overblik over billedstørrelser på Facebook, Twitter, LinkedIn, Instagram, YouTube, Google+, Tumblr og Pinterest.\n2014 bød også på guldkorn\nSelvom disse artikler ikke er skrevet i 2015 bonger de alligevel højt på popularitetsbarometeret for året, der gik. Så dem skal du ikke snydes for. God fornøjelse.\nHar du ønsker til indholdet for 2016?\nSå del gerne med os i kommentarfeltet herunder.


Vognmand i Kolding, Fredericia, Vejle | Drachmann Transport ApS\ndin samarbejdspartner inden for transport og logistik\nDrachmann Transport ApS er din garanti for levering af et professionelt stykke arbejde - hver gang.\nKontakt Drachmann Transport ApS\nVognmand i Kolding, Fredericia og Vejle\nLogistik og distribution i Jylland, Fyn og Sjælland\nLeder du efter en dygtig og erfaren vognmand til logistik og distribution? Så er Drachmann Transport den rette vognmand til opgaven. Med over 20 års erfaring inden for logistik, transport og distribution i Jylland, Fyn og Sjælland er vi garanti for levering af et professionelt stykke arbejde - hver gang.\nDistribution er vores kerneområde, og vi kører stort set med alt, der kan stoppes ind ad enten siden, bagenden eller ned gennem taget på lastbilen. Derudover kører vi også med liftleveringer med presenningstrailer.\nFleksibilitet og samarbejde i fokus\nSom følge af vores mange års erfaring inden for distribution af styk- og køletransport, er vi godt udrustede til at kunne løse både store og små opgaver for vores kunder. Vi stræber efter fleksibilitet, som sammen med et godt samarbejde skaber bedre resultater i længden på kryds og tværs. Hos os er en aftale en aftale, og derfor er du garanteret levering i overensstemmelse med de aftalte betingelser og til rette tid.\nVi tilbyder fleksible løsninger, for eksempel afhentning af mindre partier direkte ved kunderne, der køres hjem og distribueres ud derfra. Med vores mulighed for lageropbevaring tager vi til tider også gods ind for vores samarbejdspartnere, som kan stå til opbevaring i op til flere dage, inden vi leverer det for kunden.\nDrachmann Transport blev stiftet af Ulrik Drachmann, der startede virksomheden som enkeltmandsvirksomhed med blot en enkelt bil. Siden virksomhedens opstart er flere biler og mere materiel kommet til, mens indehaveren har været vidt omkring og gennem uddannelse og erfaring har skabt sig kompetencer inden for både lager, transport og logistik.\nGenerelt beskæftiger vi os med flere forskellige typer opgaver inden for transport, blandt andet:\nStykgods og partigods\nGennem mange år har vi transporteret alle former for gods, og hver dag varetager vi transport for massevis af kvalitetsbevidste kunder. Vi står klar til også at være din vognmand, og vi garanterer at håndtere dit gods med respekt og ansvarlighed.\nVi tilbyder køletransport og frysetransport af varer i Jylland, Fyn og Sjælland. Vi er specialister inden for fryse- og køletransport og har stor erfaring med både frysetransport og køletransport, og derfor kan du trygt lade os om din transportopgave.\nLæs mere om køle- og frysetransport\nDrachmann Trasnport har stor erfaring med truckkørsel for både private og virksomheder i Jylland, Fyn og Sjælland, og vi kører naturligvis med de lovpligtige truckcertifikater.\nLæs mere om truckkørsel


Høringssvar vedr. evaluering af kommunalreformen | Børne- og Kulturchefforeningen\nHøringssvar vedr. evaluering af kommunalreformen\naf bkchefer | apr 8, 2013 | Høringssvar, Nyheder\nHøringssvar vedr. rapporten om evaluering af kommunalreformen\nBKF takker for muligheden for at afgive høringssvar til rapporten om evaluering af kommunalreformen.\nBKF vil gerne benytte lejligheden til at kvittere for en omfattende og gennemarbejdet evaluering af kommunalreformen. Det er et godt bidrag til at beskrive den udvikling, der er foregået på de enkelte områder, siden kommunalreformens ikrafttrædelse.\nBKF vil i vores høringssvar koncentrere os om det specialiserede socialområde samt specialundervisningsdelen.\nSom udgangspunkt vil BKF gerne slå fast, at kommunalreformen langt hen ad vejen har skabt et godt fundament for både en faglig samt økonomisk hensigtsmæssig udvikling af området. Reformen har støttet det indholdsmæssige samspil med øvrige reformtiltag, ikke mindst målsætningen om højere grad af inklusion, og der er på baggrund heraf udviklet nye specialiserede tilbud tæt på borgernes hverdag, en udvikling BKF har italesat som nyspecialisering.\nBKF vurderer, at kommunerne er kommet godt i hus med overtagelsen af en væsentlig del af de tidligere amtslige tilbud, og at disse tilbud efterfølgende er udviklet i et fagligt konstruktivt og udviklende samarbejde mellem kommunerne indbyrdes, kommuner og regioner samt i samspil med VISO. Grundlæggende er det BKFs vurdering, at der er udviklet den nødvendige balance mellem inklusionsmålsætningerne og målsætningerne om fortsat kvalitet, forsyningssikkerhed og faglig viden på de mest specialiserede områder.\nOgså nyspecialisering stiller krav om, at højt specialiseret viden er til stede og udvikles. Derfor støtter BKF, at der skabes et nationalt overblik over denne viden, men sikringen af dette bør fortsat være forankret i VISO. BKF opfordrer til, at nuværende konstruktioner anvendes, og at det mellemkommunale samarbejde fortsat udvikles, fremfor flere nationale koordinerende enheder.\nBKF mener, at kommunerne med en national strategi og tydelige rammer via sociale rammeaftaler med fordel kan overtage de resterende specialtilbud på såvel det sociale, som det undervisningsmæssige område. Hvis dette følges af forpligtigelse til fortsat forsyning og kvalitetssikring, f.eks. gennem abonnementsordninger eller andre egnede takstfinansierede budgetaftaler, så vil der blive en mere entydig ansvars og kompetence fordeling og den mest specialiserede viden vil kunne indgå i opgaveløsningen under et nyt paradigme for samspil mellem kommunerne, institutionerne og brugere/borgere.\nFormand for Børne- og Kulturchefforvaltningen


Svært at gå 100% plantebaseret? Her er 3 gode måder at starte ud på – EARTHLETE\nNem og lækker dhal, du bare skal prøve!\nDet er en kendsgerning, at flere planter i kosten, betyder mere sundhed. Fordelene ved at blive en 100% plantebaseret atlet er mange. Nogle af fordelene ved at ændre kosten, er at man kommer til at opleve bedre restitution, mere energi og mange fortæller, at de er blevet stærkere på en kost uden animalske proteiner. Det kan være svært fra den ene dag til den anden at omlægge til en 100% plantebaseret kost, derfor har nogle brug for at tage et skridt af gangen og gradvist udelukke de forskellige animalske produkter. Så her er 3 gode råd til dem, der gerne vil arbejde henimod en mere plantebaseret kost.\nDet kan være en rigtig god ide at starte ud med at tage et skridt af gangen. På den måde oplever du nogle af de forbedringer, en plantebaseret kost kan tilføre din sundhed og dine sportslige præstationer, uden at gå all-in. Uanset om man går 100% plantebaseret eller f.eks. 60% plantebaseret til at starte med, så er det en videnskabelig kendsgerning, at flere grøntsager og frugter i din kost, gør dig sundere og i stand til at præstere bedre. Sundhed betyder rigtig meget for, om du er fysisk velfungerende i din dagligdag. Hver gang du indtager noget usundt, skal din krop bruge energi på at udrydde det fra din krop. Det er energi, som din krop kunne have brugt på noget andet, såsom at være frisk i hovedet, så du har lyst til at træne. Når man spiser en kost, som er fyldt med meget fedt, olie og animalske produkter, så tager det kroppen omkring 6 timer at få det ud af systemet. Inden der er gået 6 timer, så har de fleste mennesker spist endnu mere af den slags, og det betyder, det bliver en ond spiral, hvor kroppen hele tiden bruger sin energi på noget andet, end hvad du egentlig har lyst til, den skal bruge sin energi på.\nHer er 3 gode måder at starte en plantebaseret livsstil:\nMejeriprodukter slider på kroppen. Kroppen skal bruge en masse energi på at nedbryde det. Mejeriprodukter indeholder meget fedt og hormoner, som kroppen ikke ved, hvad den skal bruge til. Mælk bliver kædet sammen med mange forskellige sygdomme, og hvis du har en syg krop, så kan du godt vinke farvel til gode resultater. Sygdomme som mejeriprodukter er blevet sat i forbindelse med er f.eks. akne, fedme og forskellige former for kræft. Mejeriprodukter indeholder opiater (en form for narkotika), og det får din krop til at føle sig døsig. Det farlige ved opiater er, at de også er vanedannende. I stedet for mejeriprodukter kan du indtage smoothies og plantemælk. Proteiner findes i stort set alt mad, og calcium kan du få fra spinat, grønkål, nødder, frø og mange andre plantebaserede råvarer. Ved at udelukke alle mejeriprodukter vil du føle en større forskel, end ved kun at udelukke kød.\nSpis plantebaseret indtil aftensmad\nEn anden måde at starte ud på er at spise en plantebaseret kost, indtil du skal spise aftensmad. Sørg for at alle dine snacks, samt morgenmad og frokost er 100% plantebaserede. Det vil betyde, at du nogenlunde spiser 70% plantebaseret, og fordi du starter din dag ud med gode kulhydrater og proteiner fra planter, vil du opleve at få en virkelig god start på dagen. Til morgenmad kan du spise havregrød, havregryn/müsli med plantemælk på, brød med avocado eller humus eller en kæmpe smoothie med alt det sunde. Det er en god idé altid at inkludere frugt, tørret frugt, og grønne grøntsager i morgenmaden, da dette giver en frisk form for energi. Til frokost kan du lave forskellige salater med lækre kulhydrater som f.eks. grov pasta, quinoa, kikærter, bønner eller ris. Når du når til aftensmaden, så kan du spise, det du plejer, på den måde vil det ikke føles som en kold tyrker, og du kan få stillet dine animalske ”cravings”, selvom trangen til dem vil falde, i takt med du oplever, hvor meget bedre du får det ved at spise plantebaseret.\nSpis kun plantebaseret, når du er hjemme, og når du er ude, spiser du, hvad andre serverer.\nDet bedste du kan gøre for dig selv, og det mest effektive råd, er at smide alle animalske produkter ud af dit hjem. Dit hjem er din safe-zone, og hvad, du har derhjemme, udgør størstedelen at dit daglige madindtag. Når du har et sundt hjem, har du også en sund krop. Smid animalske produkter ud, så du nemmere kan undgå fristelserne. Lev plantebaseret derhjemme, og når du er ude, kan du spise, hvad de andre får, eller serverer dig. Det løser det sociale problem, som mange frygter, kan opstå, når man takker nej til andres mad. Derhjemme skal du lægge vægt på at spise masser af frugter, grøntsager, nødder og vigtigst af alt en masse grove kulhydrater i form af ris, pasta, quinoa, bønner, kartofler, havre og meget andet. Du bestemmer helt selv, hvornår du er klar til at “springe ud” som plantebaseret og takke nej til din mormors boller i karry.


Se klippet: Storfilmende Real Madrid-stjerne lagt for had – Ekstra Bladet\nlige nu Nyindkøb dummer sig i Brøndby-skuffelse 49 minutter siden 56-årig sigtet: Smuglede narkotika til Danmark og Sverige 42 minutter siden Sår alvorlig tvivl om OL: - Det kan gå begge veje 26 minutter siden Hård beslutning: Sender sønnen væk 11 minutter siden Dansk magtdemonstration på Mallorca lige nu Nyindkøb dummer sig i Brøndby-skuffelse\nTorsdag d. 7. apr. 2016 - kl. 10:31 0\nSe klippet: Storfilmende Real Madrid-stjerne lagt for had\nReal Madrids Marcelo får ikke mange venlige ord med på vejen efter sin fingerede skade i Champions League-kampen mod Wolfsburg. Den tidligere engelske landstræner Glenn Hoddle kalder det pinligt og skammeligt, at brasilianeren forsøgte at filme en udvisning frem til en modstander\nMarcelo falder til jorden, men han tager sig til ansigtet. (Foto: TV3)\nAlle tricks gælder for at vinde en fodboldkamp. Det er bare pinligt, hvis de tarvelige og feje af slagsen bliver opdaget.\nSom eksempelvis Real Madrids Marcelo i onsdag aftens Champions League-kamp mod Wolfsburg.\nOverraskende bagud 2-0 i Folkevogns-byen begyndte frustrationerne stille og roligt at kommer på til overfladen hos Real-spillerne. Det var tydeligt, da Marcelo i en situation, efter at dommerens fløjte havde lydt, sparkede bagud efter målscoreren til 2-0, Maximilian Arnold.\nDet var Arnold naturligvis langt fra tilfreds med, og det forklarede han i stærke vendinger den brasilianske back.\nMarcelo samlede bolden op og vendte sig mod tyskeren, der derved blev ramt i maven af brasilianerens hoved.\nMarcelo stanger Maximilian Arnold i maven og simulerer derefter, at han er blevet slået. (Foto: TV3)\nEn form for skalle eller en stangning a la Real-træner Zinedine Zidane i VM-finalen i 2006. Men her var det ikke Marcelos hensigt at skade Maximilian Arnold, skulle det vise sig.\nNæ, Real Madrid-spilleren valgte i næste øjeblik at kaste sig til jorden, mens han tog sig til ansigtet for at indikere, at Arnold havde gjort ham ondt.\nEt klokkeklart tilfælde af film, der endte med at koste Arnold en advarsel, mens Marcelo selv slap uden tiltale.\nEn handling, der fik fodboldfans til at svine Marcelo til på diverse sociale medier, hvor han bliver svinet til for handlingen og blandt andet bliver fremstillet med en Oscar i hånden.\nOgså den tidligere Manchester United-stjerne og no nonsense-spiller Roy Keane var oppe i det røde felt.\n- Det er chokerende. Jeg ved ikke, hvorfor hans ben pludselig skulle forsvinde under ham, siger Keane, der var ekspert i studiet hos den britiske tv-station ITV.\nHeller ikke den tidligere storspiller og engelske landstræner Glenn Hoddle havde meget til overs for Marcelos handling.\n- Han falder, som var han blevet skudt. Det er pinligt. Det er skammeligt, siger Hoddle.\nSkammeligt eller ej, så lykkedes Marcelos plan. Næsten. Arnold blev ikke vist ud, men fik dog en advarsel.\nDet er tyskeren dog formentlig ligeglad med, når nu resultattavlen endte med at vise 2-0 til Wolfsburg.\nSe eller gense målene fra kampen herunder:\n1 af 2 Marcelo startede selv situationen ved at sparke bagud og ramme Maximilian Arnold. (Foto: TV3)\n2 af 2 Marcelo falder til jorden, men han tager sig til ansigtet. (Foto: TV3)